title: Wilhelm Kienzl

text: Kienzlin ensimmäinen vaimo oli Lili Hoke, joka kuoli Wienissä vuonna 1919. Vuonna 1921 Kienzl meni uusiin naimisiin Henny Bauerin kanssa, joka sanoitti säveltäjän kolme viimeistä oopperaa.


title: Wilhelm Kienzl

text: Wilhelm Kienzlin tuotantoon kuuluu muiden muassa oopperoita, kamarimusiikkia, pianokappaleita ja vokaalimusiikkia.


title: Si tú te vas

text: Si tú te vas on espanjalaislaulaja Enrique Iglesiasin ensimmäiseltä, hänen omaa nimeään kantaneelta albumilta, julkaistu single. Kyseessä on Iglesiaksen ensimmäinen singlejulkaisu.


title: Si tú te vas

text: Single sisälsi alkuperäisen version lisäksi italiankielisen version kappaleesta.


title: Viñalesin laakso

text: Viñalesin laakso on karstivajoama Kuuban luoteisosassa. Laakso sijaitsee lähellä Viñalesin kaupunkia Pinar del Ríon provinssissa Sierra de los Organos -vuoristossa.


title: Viñalesin laakso

text: Tupakkaa ja muita viljelytuotteita kasvatetaan laakson pohjalla perinteisin keinoin. Laaksoa reunustavilla kukkuloilla on useita luolia. Laakson pohjalta nousee selviä kalliota, joita paikalliset kutsuvat nimellä 'mogotes'.


title: Viñalesin laakso

text: Viñales on merkittävä matkailukohde, jonne ihmiset tulevat vaeltelemaan ja kalliokiipeilemään.


title: Viñalesin laakso

text: Vuonna 1999 laakso valittiin UNESCOn maailmanperintökohteeksi kulttuurimaisemana.


title: Binominen nimistö

text: Binominen nimistö (binominen = kaksiniminen) on eliölajien nimeämisessä yleismaailmallisesti sovellettu ja sovittu käytäntö, jossa kunkin lajin tieteellinen nimi koostuu kahdesta osasta: suvun nimestä ja itse lajia kuvaavasta osasta, lajimääritteestä eli lajiepiteetistä. Esimerkiksi ihmisen tieteellinen nimi on "Homo sapiens", jossa "Homo" tarkoittaa ihmisten sukua ja "sapiens" on sukuun kuuluvaa lajia määrittävä lajimäärite. Eri suvuissa voi olla samoja lajimääritteitä, kuten esimerkiksi peltokanankaalilla ("Barbarea vulgaris") ja kanervalla ("Calluna vulgaris"), jolloin ne ovat erotettavissa toisistaan erilaisten sukunimien perusteella. Sukunimeä voidaan käyttää yksinään, jolloin se tarkoittaa koko sukua eli kaikkia kyseisen suvun lajeja. Lajimääritettä käytetään vain sukunimen yhteydessä, eikä se yksinään tarkoita mitään lajia. Ihmisen tieteellisen nimen ("Homo sapiens") sana "sapiens" tarkoittaa suoraan suomennettuna viisasta, mutta se ei ole yksin minkään lajin nimi.


title: Binominen nimistö

text: Biologisten lajien ja muiden taksonien yleismaailmallisen nimistön tehtävänä on mahdollistaa kielirajat ylittävä yhteisymmärrys sen suhteen, mistä lajista milloinkin on kyse. Nimistön kielenä on perinteisesti latina, ja tieteellisistä nimistä on siksi käytetty myös nimitystä "latinalainen nimi". Tieteellinen nimi on kuitenkin oikeampi nimitys, koska usein nimi (tai sen osa) on peräisin kreikan kielestä ja joskus muistakin kielistä, ja muutettu latinalaiseen asuun. Lisäksi nimet eivät aina noudata latinan sanastoa tai kielioppisääntöjä vaan ovat sovinnaisia.


title: Binominen nimistö

text: Binomisen nimistön eli lajeille käytetyn kaksisanaisen tieteellisen nimen otti käyttöön Carl von Linné 1700-luvun puolessavälissä teoksessaan "Systema Naturae". Aikaisemmin lajien nimet olivat olleet muodoltaan sekä sanamäärältään vaihtelevia. Binomisten nimien käyttöönoton myötä lajien nimistä tuli muodoltaan samankaltaisia ja tieteellisiä nimiä ei tarvinnut enää kääntää kielestä toiseen.


title: Binominen nimistö

text: Lajia alemmat taksonit nimetään hieman eri tavoin eri eliökunnissa. Eläimillä alalajin nimissä käytetään trinomista nimistöä eli binomisen lajinimen perään lisätään vielä kolmas sana, joka on erilainen kullakin saman lajin eri alalajilla.


title: Binominen nimistö

text: Kasveilla lajia alempien taksonien nimissä on taksonomisen tason ilmoittava lyhenne ja sen jälkeen kyseisen taksonin nimi, esimerkiksi nokkasaran ("Carex lepidocarpa") alalaji kuusamonnokkasara on tieteelliseltä nimeltään "Carex lepidocarpa" subsp. "jemtlandica". Jos lajia alempi taksoni jakautuu vielä edellistä alempiin taksoneihin, lisätään nimen perään alemman tason tunnus ja jälleen uusi nimi. Esimerkiksi meriluikan ("Eleocharis uniglumis") alalajin niittymeriluikan ("Eleocharis uniglumis" subsp. "uniglumis") muunnos pikkurantameriluikka on tieteelliseltä nimeltään "Eleocharis uniglumis" subsp. "uniglumis" var. "fennica".


title: Binominen nimistö

text:
Biologiaan liittyvissä teksteissä kirjoitetaan tieteellisen nimen perään usein "auktorimerkintä", jossa on tieteellisen nimen antajan nimi sekä nimenantovuosi. Kasvitieteessä käytetään tunnetuista nimen antajista koko nimen sijaan vain tiettyä lyhennettä: esimerkiksi L., joka tarkoittaa Carl von Linnétä. Eläinlajien nimissä auktorin nimi ja vuosiluku laitetaan sulkuihin, jos lajin sukunimiosa on vaihtunut sen jälkeen kun alkuperäinen lajinimi annettiin. Esimerkiksi ritariperhonen on edelleen samassa "Papilio"-suvussa, johon Linné sen kuvasi vuonna 1758. Hän kuvasi myös isoapollon "Papilio"-sukuun kuuluvaksi, mutta Latreille antoi vuonna 1804 apolloperhosen sukunimeksi "Parnassius", ja siitä syystä lajinimen auktorimerkintä laitetaan sulkeisiin seuraavan esimerkin mukaisesti:
Parnassius Latreille, 1804


title: Binominen nimistö

text: Myös kasveilla auktorimerkintä laitetaan sulkuihin suvun muuttuessa, mutta lisäksi nimen perään lisätään sen henkilön nimi (tai nimilyhenne), joka teki muutoksen.Laji on käsitteenä siinä määrin häilyvä, ettei nimeäminen ole aina yksinkertaista. Vaikka periaatteena on, että vanhin annettu nimi pyritään säilyttämään virallisena ja muuttumattomana, on joskus epäselvyyksiä siitä, mikä alkuperäinen nimi on. Lisäksi tiedon tarkentuessa suku saattaa muuttua tai yhdistyä toiseen sukuun, jolloin tieteellinen nimikin muuttuu. Tästä kaikesta seuraa, että tietyllä lajilla saattaa olla kaksi tai useampia yleisesti käytettyjä tieteellisiä nimiä, mikä aiheuttaa sekaannusta.


title: Binominen nimistö

text: Lisäksi eri eliöryhmillä on omat, hieman toisistaan poikkeavat nimistösääntönsä, mikä aiheuttaa ongelmia. Lajia ylempien taksonien nimet ovat uniikkeja vain lajiryhmien sisällä. Siten esimerkiksi "Oenanthe" voi tarkoittaa sekä kasvi- että eläinsukua.


title: Neljäkäs

text: Neljäkäs on geometriassa nelikulmio, jonka kaikki neljä sivua ovat yhtä pitkät. Tämä ominaisuuden takia se kuuluu tasasivuisiin monikulmioihin. Toisaalta neljäkäs kuuluu myös suunnikkaisiin, sillä sen vastakkaiset sivut ovat aina yhdensuuntaiset. Neljäkkäästä käytetään myös nimiä "rombi" ja "vinoneliö".


title: Neljäkäs

text: Neljäkkään kulmien ei tarvitse olla suoria. Neljäkkään erikoistapausta, jossa kulmat ovat suorat, kutsutaan neliöksi. Joskus "vinoneliöllä" tarkoitetaan erityisesti sellaista neljäkästä, joka ei ole neliö.


title: Neljäkäs

text:
Yksinkertainen nelikulmio on "neljäkäs" jos ja vain jos
Seuraavat lauseet ovat niin sanottuja riittävyysehtoja eli neljäkäs on suunnikas,


title: Neljäkäs

text: Neljäkäs on aina yksinkertainen ja konveksi monikulmio.


title: Neljäkäs

text: Koska neljäkäs on suunnikas, on sen vastakkaiset sisäkulmat aina yhtäsuuret. Vierekkäiset kulmat α ja β ovat yleensä eri suuruiset paitsi neliöllä, jolla ne ovat yhtä suuret. Neljäkkään sisäkulmien summa on 360° ja vierekkäiset kulmat ovat toistensa suplementtikulmat eli α + β = 180°. Lyhintä lävistäjää vastaan on aina pienin kulma.


title: Neljäkäs

text: Lävistäjät puolittavat neljäkkäitä monin eri tavoin ja ne puolittavat myös kaikki sisäkulmat. Jos kulmia merkitään formula_1 ja formula_2, niin lävistäjien puolittamat kulmat ovat formula_3 ("p":n halkaisema) ja formula_4 ("q":n halkaisema). Nämä ovat vastaavasti toistensa komplementtikulmia eli γ + δ = 90°.


title: Neljäkäs

text:
Yksinkertaisessa nelikulmiossa on aina formula_5 lävistäjää (tässä formula_6 ja formula_7), jotka suunnikkaissa puolittavat toisensa ja neljäkkäässä vielä leikkaavat kohtisuorasti toisensa. Koska sivut ovat kaikki yhtä pitkät, riippuvat lävistäjien pituudet sisäkulmien suuruuksista
Pythagoraan lauseesta seuraa riippuvuus


title: Neljäkäs

text: Oheisen kuvion muut merkityt janat voidaan laskea


title: Neljäkäs

text:
Lävistäjät puolittavat vuorollaan neljäkkään pinta-alan. Kuten muidenkin suunnikkaiden, myös neljäkkään pinta-ala on sen kannan ja korkeuden tulo, toisin sanoen sivun pituuden ja sen kanssa yhdensuuntaisen sivun välisen etäisyyden tulo
Koska neljäkäs on tangentiaalinen nelikulmio, voidaan ala laskea myös
missä formula_17 on puolipiiri.


title: Neljäkäs

text: Ala on myös yhtä suuri kuin lävistäjien tulon puolikas eli


title: Neljäkäs

text: Neljäkkääseen voidaan aina piirtää ympyrä siten, että se sivuaa kaikkia neljäkkään sivuja sen sisäpuolelta. Tätä ympyrää voidaan kutsua sisäympyräksi. Neljäkäs on siten tangentiaalinen nelikulmio. Neljäkkään ympäri ei aina pysty piirtämään ympyrää siten, että sen kärjet olisivat ympyrän kehällä. Sellaisen voi piirtää vain neliölle, mutta ei muille neljäkkäille. Sisäympyrän säde formula_19 voidaan laskea kahdella eri tavalla


title: Neljäkäs

text: Sisäympyrän keskipiste "O" sijaitsee aina lävistäjien leikkauspisteessä. Sisäympyrän sivuamispisteet, jotka on merkitty oheiseen kuvioon kirjaimilla "J", "K", "L" ja "M", osuvat kehälle kohtiin, jotka riippuvat neljäkkään muodosta. Neljäkkään sivut ovat kohtisuorassa sädettä vastaan. Sivujen etäisyydet keskipisteestä ovat siten aina formula_19 (säde), jolloin kahden vastakkaisen sivun välimatka, joka on neljäkkään korkeus, on silloin formula_22.


title: Neljäkäs

text: Koska neljäkkään sivut ovat kohtisuoria sisäympyrän säteitä vastaan, ovat sivut sisäympyrän tangentteja. Tämä ominaisuus tekee neljäkkäästä tangentiaalisen nelikulmion. Sellaisellä nelikulmiolla on joitakin ominaisuuksia, joita voisi esitellä myös tässä.


title: Neljäkäs

text:
Sisäympyrän sivuamispisteet jakavat sivun kahteen janaan, joita voidaan kutsua "tangenttijanoiksi" t. Esmerkiksi sivulla AB on sivuamispiste J, joka jakaa sivun kahteen tangenttijanaan AJ = t ja JB = t. Niiden vastinjanat löytyvät muidenkin sivujen sivuamispisteiden ympäriltä, joten
kaikilla sivuilla. Tangenttijanojen pituudet saadaan laskettua suorakulmaisista kolmioista
Tuntemalla yksi kulma ja neljäkkään sivu, voidaan nyt laskea säde
Säteen suuruus voidaan laskea myös ilman kulmaa, kun on annettu vain tangenttijanojen pituudet


title: Neljäkäs

text:
Eritä neljäkkäitä esiteltäessä kiinnitetään huomiota myös laatoitusongelmaan. Suunnikkailla voi laatoittaa koko tasoalueen aukottomasti, kun vastinsivut asetetaan aina vierekkäin. Neljäkkäillä on laatoituksen suhteen enemmän mahdollisuuksia, sillä sivut ovat samanpituisia. Tietyillä sisäkulman arvoilla voidaan muodostaa erilaisia kuvioita.
Neliö on neljäkäs siinä mielessä, että sillä on neljä samanpituista sivua. Neliön sisäkulmat ovat kaikki yhtä suuret eli 90°, jolloin se on myös säännöllinen nelikulmio. Neljäkäs sanotaan usein olevan vinoon painettu neliö. Neliön lävistäjät ovat yhtä pitkät ja nekin kohtaavat toisensa kohtisuoraan pisteessä, joka jakaa lävistäjät puoliksi. Neliön sisäympyrän säde on puolet sivun pituudesta. Neliöillä laatoittaminen on varsin yksinkertaista ja neliö onkin yleisin laattamuoto.
Tämän neljäkkään pienin sisäkulma on 60° ja suurin on 120°. Lisäksi on huomattava, että 120° = 2•60°. Kun näitä neljäkkäitä latoo tasolle vierekkäin pisimmät lävistäjät linjassa, voi seuraavan rivin latoa syntyneisiin koveriin 120° koloihin. Tällä tavoin koko tason voi peittää neljäkkäillä aukottomasti. Neljäkkäät asettuvat sillä tavoin, että 60° ja 120° kulmat ovat vierekkäin. Toinen asettelutapa on sijoittaa 60° kulmat vierekkäin, jolloin syntyy sahalaitainen vaakakuvio. Laattojen väliset kolot ovat 120° suuruiset, jolloin siihen voidaan sijoittaa yksi laatta poikittain muihin nähden. Tämä kolmen laatan yhdistelmän piiri on säännöllisen kuusikulmion muotoinen. Kuusikulmiolla voi laatoittaa koko tason aukottomasti.
Jos neljäkkään pienin sisäkulma on 45°, tulee sen viereisestä kulmasta sen suplementtikulma 180°−45° = 135°. On huomattava, että 135° = 3•45°. Tämän muotoisilla laatoilla on helppo peittää tasoalueen esimerkiksi latomalla laatat pieneimpien kulmien kärjet vastakkain vaakariviin niin, että pisimmät lävistäjät muodostavat linjan. Tämä rivin alle voi latoa toisen rivin vastaavalla tavalla. Eräs toinen syntyvä kuvio on kahdeksansakarainen tähtikuvio, jota voi laajentaa koko tason peittäväksi. Tätä neljäkästä voidaan joskus kutsua , jonka alkuperäinen merkitys on ranskaksi neljäkäs.


title: Neljäkäs

text: Kultaisessa neljäkkäässä pisimmän lävistäjän suhde lyhyeen lävistään on kultainen leikkaus.


title: Neljäkäs

text: Penrosen neljäkkäät on kehitetty tasaisten pintojen laatoittamiseen niin, ettei toistuvaa kuviota tarvitse noudattaa. Vuorottelemalla kahta erimuotoista neljäkästä, voidaan rakentaa erilaisia useamman neljäkkään kuvioita. Kapeamman neljäkkään sisäkulmat ovat 36° ja 144° ja leveämmän ovat 72° ja 144°. Näiden neljäkkäiden eripituiset sivut suhtautuvat kuin kultainen leikkaus.


title: Italian Grand Prix 2006

text: Italian Grand Prix 2006 (virallisesti LXXVII Gran Premio Vodafone d'Italia) oli Formula 1 -kauden 15. osakilpailu, joka ajettiin 8.–10. syyskuuta 2006 Monzan radalla Italiassa. Kilpailun voitti Michael Schumacher.


title: Italian Grand Prix 2006

text: Kilpailu oli kauden MM-tittelin ratkaisun kannalta merkittävä, sillä kilpailun voittanut ja sarjan kakkospaikkaa pitävä Ferrari-tallin Michael Schumacher kutisti Renault-tallin Fernando Alonson pistejohdon kahdestatoista pisteestä kahteen pisteeseen. Schumacher otti uransa 90. voittonsa helpon oloisesti, jättäen taakseen paalupaikalta startanneen Mclaren-kuljettaja Kimi Räikkösen onnistuneen varikkotaktiikkansa ansiosta. Räikkönen tuli ensimmäistä kertaa tankkaukseen ja renkaidenvaihtoon kaksi kierrosta Schumacheria aikaisemmin, ja näiden kierrosten aikana saksalainen onnistui takomaan niin paljon parempia kierrosaikoja kuin Räikkönen, että tämä pystyi pitämään ykkössijansa vielä oman varikkopysähdyksensä jälkeen. Molemmat kuljettajat ajoivat kilpailun kahden varikkopysähdyksen taktiikalla, eivätkä toiset pysähdykset enää muuttaneet järjestystä. Molemmat pystyivät ajamaan kilpailun lopun varmistellen sijoitustaan, sillä Räikkösen ero maalissa Schumacheriin oli 8 sekuntia, ja kolmantena maaliin tulleeseen Robert Kubicaan lähes 20 sekuntia.


title: Italian Grand Prix 2006

text: Kilpailun suurin yllättäjä oli hienon kilpailun hieman muuta kärkiryhmää hitaammalla autolla ajanut BMW Sauberin Kubica, joka kipusi ensimmäisenä puolalaisena kautta historian palkintokorokkeelle F-ykkösissä. Suorituksen arvoa lisää vielä se, että tämä oli Jacques Villeneuven BMW Sauberilla korvanneelle nuorukaiselle vasta uran kolmas F1-osakilpailu. Jo aika-ajoissa alkukaudesta heikommassa vireessä ollut BMW Sauber teki selväksi, että se tulee olemaan todella varteenotettava ehdokas voittokamppailuun. Tallin kokenut saksalaiskuljettaja Nick Heidfeld ajoi itsensä aika-ajossa kolmanteen lähtöruutuun, jääden paalupaikka-ajasta alle 2 sekunnin kymmenesosaa. Kubica jäi tallikaveristaan hieman alle puoli sekuntia, sijoittuen kuudenneksi. Molemmat kuljettajat lähtivät hyvin viivalta, Heidfeld onnistui ohittamaan toisena startanneen Schumacherin, ja Kubica Ferrari-kuljettaja Felipe Massan sekä Hondan Jenson Buttonin. Heidfeld joutui kuitenkin luovuttamaan kakkospaikkansa takaisin Schumacherille heti ensimmäisessä mutkassa, hetkeä myöhemmin myös Kubica tuli ohi, eipä aikaakaan niin myös Massa ja Button ohittivat selvästi hitaamman Sauberin. Varikon ylinopeudesta saatu varikonläpiajorangaistus pilasi miehen kisan lopullisesti, vaikka tämä onnistuikin ajamaan lopulta kahdeksanneksi, ansaiten siitä yhden MM-pisteen. Kubicankaan kilpailu ei missään vaiheessa ollut helppo, sillä Massa kärkkyi ohituspaikkaa lähes koko kilpailun ajan. Sauberin nopeus Monzan pitkillä suorilla oli kuitenkin liikaa muuten nopeammalle Ferrarille. Sauberin varikkotaktiikka ei kuitenkaan toiminut täydellisesti, ja kilpailijoitaan myöhemmin molemmille varikkopysähdyksille tullut puolalainen onnistui pitämään sijoituksensa vain ensimmäisellä kerralla. Peräkkäisiltä sijoilta toista kertaa varikolle tulleet Kubica ja Renault'n Fernando Alonso tulivat aivan rinta rinnan ulos varikolta, ja kokeneempi Alonso veti kiihdytyksessä pidemmän korren. Pari kierrosta myöhemmin saatiin kilpailuun aivan uutta dramatiikkaa. Pitkän, lähes 350 kilometriä tunnissa ajettavan pääsuoran päässä Renault-talli koki kauden ensimmäisen konerikkonsa, kun Alonson moottori räjähti näyttävästi, ja kuin lahjana Kubicalle, tämän takana ajanut Massa ajautui suoraan Renault'n ulos laskemaan öljyvanaan. Bridgestonen renkaista katosi pito hetkessä, eikä brasilialaisen auttanut muuta kun jarruttaa niin lujaa kuin mahdollista ensimmäiseen shikaaniin tullessa. Auto ei pysähtynyt ajoissa, ja Massa joutui ajamaan mutkan suoraksi. Auto säilyi ehjänä, mutta eturenkaat menivät aivan piloille jarrutuksessa, ja mies joutui ajamaan varikolle. Kubica sai nyt ajaa viimeiset kahdeksan kierrosta rauhassa, Massan pudotessa yhdeksänneksi ulos MM-pisteiltä.


title: Italian Grand Prix 2006

text: Koko viikonlopun epäonnisin mies oli kiistatta Fernando Alonso. Lauantain aika-ajossa Renault'n oikea takarengas puhkesi ratkaisevalla hetkellä kolmannessa ja viimeisessä sessiossa, juuri ennen nopeiden kierrosten aloittamista. Renkaan riekaleet tuhosivat lähes kaikki auton aerodynamiikkaosat renkaan läheltä vieden suuren osan auton downforcesta. Kuin ihmeen kaupalla MM-sarjaa johtava espanjalainen onnistui ajamaan viidenneksi nopeimman ajan. Kilpailun tuomaristo kuitenkin langetti tälle rangaistuksen Felipe Massan nopean kierroksen hidastamisesta. Rangaistuksen oikeellisuutta kritisoitiin laajalti, mutta lopputulos oli, että Alonson viimeisessä sessiossa ajetut kolme nopeinta kierrosaikaa hylättiin, joka pudotti miehen vasta kymmenenteen lähtöruutuun. Alonso kuitenkin paikkasi tilannetta kilpailussa erinomaisesti, ja ilman konerikkoa hän olisi mitä luultavimmin sijoittunut kolmanneksi.


title: Italian Grand Prix 2006

text: Muita epäonnistujia olivat Toyotan Ralf Schumacher, jonka yhden pysähdyksen taktiikka toi kolmantenatoista startanneelle saksalaisella vasta viidennentoista sijan tallikaveri Jarno Trullin ajaessa samanlaisella taktiikalla seitsemänneksi. Super Agurilla neljännen kisaansa ajanut Sakon Yamamoto joutui jättämään kilpailun jälleen kesken teknisen vian vuoksi; japanilainen tulokas ei ole vielä kertaakaan urallaan päässyt maaliin asti F1-kilpailussa.


title: Italian Grand Prix 2006

text: Kilpailu oli kokonaan jäädä taka-alalle viikonloppuna, sillä kaikkien päähuomio oli kiinnittynyt Ferrari-tallin ilmoitukseen julkistaa seuraavan kauden kuljettajansa kilpailun jälkeen. Kilpailun palkintojenjaon aikana lehdistölle jaettiin tiedote, jonka mukaan seitsenkertainen maailmanmestari ja kilpailun voittaja Michael Schumacher aikoo lopettaa uransa tähän kauteen, ja että Ferrarilla ajavat kaudella 2007 Kimi Räikkönen ja Felipe Massa. Kilpailun jälkeisessä lehdistötilaisuudessa Schumacher ilmoitti eläkkeelle jäämisestään itse, ja piti kiitospuheen. Ferrarin ilmoituksen ja MTV3:n mukaan MTV3 ilmoitti ensimmäisenä maailmassa Schumin eläkkeelle jäämisestä ja Kimin siirtymisestä Ferrarille.


title: Heinkel He 51

text: Heinkel He 51 oli saksalainen 1930-luvun hävittäjälentokone.


title: Heinkel He 51

text:
Se oli vuonna 1935 palvelukäyttöön tulleena vielä kaksitasoinen. Luftwaffe käytti sitä vuoteen 1942 asti erilaisissa tehtävissä.
Koneen prototyyppi He 49a lensi marraskuussa 1932. He 51 oli natsi-Saksan Luftwaffen ensimmäisiä varustelutilauksia. Versio He 51A tuli Luftwaffen käyttöön huhtikuussa 1935. Se, että Heinkel toteutti näin vanhanaikaisen hävittäjän on osaltaan voinut johtaa siihen, että Heinkel pakotettiin Luftwaffen pommikonetuottajaksi huolimatta yhtiön haluista valmistaa myös hävittäjiä.


title: Heinkel He 51

text: Toisaalta 1930 - luvulla oli kiistoja hävittäjälentämisen oppisuuntien välillä. Ensimmäisestä maailmansodasta periytynyt oppi kannatti hyvää näkyvyyttä koneesta ja sen ketteryyttä, mikä tarkoitti avo-ohjaamoa sekä kaksitasoa. Taistelu nähtiin henkilökohtaisena kamppailuna vihollisen lentäjää vastaan. Uusi suunta painotti lentokoneen suorituskykyä ja tulivoimaas sekä enenevässä määrin yhteistyötä. He 51:n kanssa samantyyppisiä ja aikalaisia olivat Polikarpov I-15 johdannaisineen ja Fiat CR.32 jotka myös olivat mukana Espanjan sisällissodassa. Toisaalta nämä tyypit kykenivät pitämään puolensa varhaisia alatasoisia hävittäjiä vastaan etenkin jos näissä oli kiinteä laskuteline, mikä rajoitti huomattavasti nopeutta ja kiihtyvyyttä sekä vaakalennossa että syöksyssä.


title: Heinkel He 51

text: Saksan Legion Condor, joka tuki Francisco Francon joukkoja Espanjan sisällissodassa, käytti He 51 -hävittäjiä. Ne eivät kuitenkaan menestyneet tasavaltalaispuolen neuvostoliittolaisia hävittäjiä vastaan, jotka edustivat uudempaa näkemystä hävittäjistä. He 51:tä käytettiin siksi hyökkäyksiin maakohteita vastaan. Hävittäjärooli jäi Bf 109:lle.


title: Heinkel He 51

text: Vuodesta 1938 alkaen Messerschmitt Bf 109 korvasi He 51:t Luftwaffessa. Vuoteen 1942 asti He 51 toimi koulukoneena.


title: Heinkel He 51

text: He 51 -koneesta kehitettiin He 52 ja He 51W -koneet.


title: RNA-interferenssi

text: RNA-interferenssi (lyhenne RNAi) on solubiologiassa tunnettu mekanismi, joka hiljentää tietyn geenin ilmenemisen eliön ilmiasussa (geeniekspressio). Tutkimuksissa on havaittu, että geenin sekvenssiä vastaava, lyhyt synteettinen kaksijuosteinen RNA voi laukaista geenin lähetti-RNA:n pilkkoutumisen, joten geenin ilmeneminen keskeytyy. Ilmiö on luonnollinen ja perustuu todennäköisesti aitotumallisten eliöiden suojautumiseen ulkopuolisilta taudinaiheuttajilta, dsRNA-viruksilta, ja geeniekspression hallitsemiseen.


title: RNA-interferenssi

text: Ilmiö huomattiin vuonna 1998. Vuonna 2002 Science-lehti valitsi RNA:n hiljentämisen vuoden läpimurroksi, ja jotkut tutkijat uskovat sen olevan suurin edistys terveydenhuollossa sitten antibioottien keksimisen, mikäli ilmiötä osataan tulevaisuudessa kohdentaa tarkoin säätelemään ihmisten geenejä. Vuoden 2006 lääketieteen Nobel-palkinto annettiin kahdelle tutkijalle, Andrew Firelle ja Craig Mellolle, jotka löysivät kokeissaan RNA-interferenssiksi kutsutun mekanismin.


title: RNA-interferenssi

text: dsRNA:han sitoutuu RNAasi III:a muistuttava entsyymi, joka pilkkoo dsRNA:n 20-25 emäsparin pituisiksi osasiksi, siRNA:ksi. Osat muodostavat kompleksin nimeltä RISC ("RNA-induced silencing complex" eli RNA:n indusoima vaimentamiskompleksi) muiden proteiinien kanssa. Juosteet eroavat toisistaan kompleksissa ja RISC aktivoituu. Aktivoituneen RISC:n sisältämä ssRNA pariutuu kohdegeenin mRNA:n kanssa. Syntynyt kaksinauhainen mRNA pilkotaan ja geenin ilmentäminen estyy.


title: RNA-interferenssi

text: Noin 21-25 nukleotidia pitkä, 1-säikeinen miRNA ("micro RNA") hiljentää myös geenin. Se poikkeaa siRNA:sta mm. seuraavin osin:


title: RNA-interferenssi

text: RNAi:ta on käytetty tutkittaessa geenien toimintaa malliorganismeissa. Geenin dsRNA:ta on siirretty soluun tai organismiin, jossa se yleensä RNAi:n avulla aiheuttaa koodattavan proteiinin tuoton vähenemistä. Tällä tavalla voidaan tutkia proteiinin roolia ja toimintaa. Koska RNAi ei kuitenkaan täysin poista geenin ekspressiota, tekniikkaa kutsutaan "knockdowniksi" erotukseksi "knockoutista", joka on menetelmä, jossa geenin ekspressio on estetty poistamalla tai tuhoamalla geenin DNA-sekvenssi.


title: Prinsessa

text: Prinsessa on hallitsijahuoneen naispuolinen ei-hallitseva jäsen. Sanan prinsessa maskuliinimuoto on prinssi. Nimitystä käytetään yleensä hallitsijan naispuolisista jälkeläisistä tai kuninkaan puolisosta, joka ei ole kuningatar.


title: Ithaka

text: Ithaka () on Kreikan saari, joka kuuluu Jooniansaarten saariryhmään. Saaren pinta-ala on 96 neliökilometriä ja asukasluku 3 231 (vuonna 2011). Hallinnollisesti Ithaka kuuluu Ithakan kuntaan, Ithakan alueyksikköön ja Jooniansaarten alueeseen. Saaren pääkylä on Vathý.


title: Ithaka

text:
Ithaka sijaitsee Välimereen kuuluvassa Joonianmeressä Kefalonián saaren koillispuolella. Saaret erottaa noin neljä kilometriä leveä salmi. Ithakan pohjoispuolella sijaitsee Lefkas, koillispuolella pienemmät Arkoúdi ja Átokos.
Ithakan suurin pituus on noin 29 kilometriä ja leveys noin 7 kilometriä. Sen rantaviivan pituus on noin 100 kilometriä. Saari koostuu kahdesta osasta, pohjois- ja eteläosasta, joita yhdistää kapeampi, noin 620 metriä leveä kannas nimeltä Aetós. Kannaksen itäpuolella on Móloksenlahti, joka työntyy syvälle saareen ja lähes jakaa sen kahtia. Ithaka on vuoristoinen ja sen rannikot ovat kallioiset. Saaren korkein kohta on Niríto (806 metriä), joka sijaitsee saaren pohjoisosassa. Pohjoisosan toinen korkea vuori on Exogí eli Níio. Eteläosan korkein vuori on Petaliátiko eli Merovígli (669 metriä).


title: Ithaka

text: Ithaka kuuluu hallinnollisesti Ithakan kuntaan, johon kuuluu myös pienempiä lähisaaria.


title: Ithaka

text: Saaren pääkaupunki ja suurin asutus on Vathý eli Ithakan kylä (1 920 asukasta), joka sijaitsee yhdessä saaren monista suojaisista poukamista sen länsirannikolla. Muut suurimmat asutukset ovat Stavrós (366 asukasta), Perachóri (343), Platreithiás (201) ja Kióni (182). (Katso myös: Luettelo Ithakan kunnan kylistä ja saarista.)


title: Ithaka

text: Homeroksen eepoksissa Ithaka oli Odysseuksen kotisaari ja hän oli sen kuningas. Tutkijat ovat kuitenkin olleet erimielisiä siitä, mihin saareen eeposten ”Ithakalla” viitataan. Perusteluna tälle on se, ettei Ithaka maantieteensä puolesta vastaa täysin Homeroksen kirjallista kuvausta, eikä sieltä aiemmin oltu tehty kovin merkittäviä arkeologisia löytöjä lukuisista yrityksistä huolimatta. Toisaalta monet Ithakan piirteet vastaavat saarta, jota Homeros kuvaa.


title: Ithaka

text: 1800-luvulla saarelta kaivettiin esiin kyklooppimuureja ja pieni akropolis sekä merkkejä lukuisista asumuksista. Muun muassa Heinrich Schliemann suoritti saarella kaivauksia. Palatsista ei kuitenkaan löydetty merkkejä. Schliemannin apulainen Wilhelm Dörpfeld esitti teorian, että Homeroksen ajan Ithaka olisikin ollut Lefkas, josta saarelaiset olisivat myöhemmin muuttaneet nykyiselle Ithakalle ja tuoneet saaren nimen mukanaan. Homeroksen palatsi olisi sijainnut lähellä Nydrín kylää. Teoria on kuitenkin myöhemmin kumottu. Homeroksen Ithakaksi on esitetty myös Kefaloniáa. Erään teorian mukaan Ithaka olisi ollut Kefalonián Palikín niemi, joka olisi aiemmin muodostanut erillisen saaren.


title: Ithaka

text: Vuonna 2010 Ithakalta löydettiin noin vuodelta 1300 eaa. peräisin olevan mykeneläisaikaisen palatsin rauniot. Rakennus on ollut kahteen (tai kolmeen) tasoon rakennettu palatsi, jossa oli kallioon kaiverrettu portaikko. Tutkijoiden mukaan se vastaa monin tavoin Homeroksen kuvausta Odysseuksen palatsista. Joka tapauksessa arkeologista kohdetta kutsutaan usein nimellä Odysseuksen palatsi.


title: Ithaka

text: Ithakan historia seuraa Jooniansaarten yleisiä vaiheita. Roomalaiset valtasivat saaren vuonna 187 eaa. Rooman valtakunnan jaossa se tuli osaksi Bysanttia vuoteen 1185 saakka, jolloin normannit valtasivat sen. 1200-luvulla se siirtyi frankkivallan alle ja myöhemmin venetsialaisille. Turkkilaiset valtasivat saaren vuonna 1479. 1500-luvulla Venetsia sai saaren takaisin haltuunsa joksikin aikaa. Tuona aikana Vathýsta tuli saaren keskus. Saari säilyi Venetsialla Napoleonin sotiin ja vuoteen 1797 saakka, jolloin se siirtyi muiden Jooniansaarten tavoin Ranskalle. Välillä valtaa pitivät venäläiset ja jälleen turkkilaiset, kunnes saari palautettiin Ranskalle vuonna 1807.


title: Ithaka

text: Vuonna 1809 Ithaka tuli brittivallan alle. Vuosina 1815-1864 saari oli osa Jooniansaarten yhdysvaltoja, joka oli Britannian protektoraatti. Ithakasta tuli osa itsenäistynyttä Kreikkaa vuonna 1864.


title: Ithaka

text: Ithakan nähtävyyksiin kuuluu kaksi luontokohdetta, jotka yhdistetään Homeroksen kertomuksiin. Ensimmäinen on niin kutsuttu Nymfien luola, joka sijaitsee saaren länsirannikolla Vathýsta noin kilometrin päässä. Toinen on Arethousan lähde, joka sijaitsee saaren kaakkoiskärjessä. Nähtävyyksiin kuuluvat myös Ithakan arkeologinen museo Vathýssä sekä "Moní Katharón" -luostari.


title: Savoia-Marchetti S.M.81

text: Savoia-Marchetti S.M.81 "Pipistrello" (suom. "Lepakko") oli italialainen kolmimoottorinen kuljetuskone, jota käytettiin myös pommikoneena toisessa maailmansodassa.


title: Savoia-Marchetti S.M.81

text: Koneen suunnitteli Alessandro Marchetti ja sen rakensi Savoia-Marchettin lentokonetehdas. S.M.81 kehitettiin matkustajakoneesta, Savoia-Marchetti S.M.73:sta. S.M.81 lensi ensi kerran 8. helmikuuta 1935. Italian vallatessa Etiopian Italian ilmavoimat, Regia Aeronautica, käytti konetta kuljetuksiin. Niin myös Espanjan sisällissodassa, jossa Italia tuki Francon joukkoja.


title: Savoia-Marchetti S.M.81

text: Vuonna 1939 koneita oli valmistettu 100 kappaletta. Koneita käytettiin myös Pohjois-Afrikan sodassa ja muutamia oli käytössä Neuvostoliiton vastaisella rintamalla. Kone oli melko hyvä ja luotettava.


title: Savoia-Marchetti S.M.81

text: Muutamia koneita jäi sodan jälkeen käyttöön uudistuneisiin Italian ilmavoimiin (Aeronautica Militare Italiana) vuoteen 1950 asti.


title: Savoia-Marchetti S.M.81

text:
S.M.81B oli kaksimoottorinen versio, jota Italian piti toimittaa Romanialle. Näin ei kuitenkaan käynyt, vain yksi prototyyppi rakennettiin.
Kaikkiaan koneita valmistettiin 81B-prototyyppi mukaan lukien 536 kappaletta.


title: Alessandro Marchetti

text: Alessandro Marchetti (Corissa, 1884 - Sesto Calendessa, 5. joulukuuta 1966 ) oli italialainen lentokonesuunnittelija.


title: Alessandro Marchetti

text: Hän suunnitteli mm. Savoia-Marchetti SM.79, Savoia-Marchetti S.M.81, Savoia-Marchetti S.M.82, Savoia-Marchetti S.M.84 ja Savoia-Marchetti S.55 X -lentokoneet.


title: Horten Ho 229

text: Horten Ho IX (myös Horten Go 229 ja Gotha Go 229) oli saksalainen toisen maailmansodan lopun koesuihkulentokone. Kaksi prototyyppiä valmistui vuosien 1944–1945 aikana. Kolmas prototyyppi oli tekeillä. Konetyypistä oli tarkoitus tulla hävittäjä.


title: Horten Ho 229

text: Konetyypin suunnittelivat Hortenin veljekset, Walter ja Reimar – ja heistä etenkin viimeksi mainittu. Kaikki Hortenien suunnittelemat koneet olivat lentäviä siipiä.


title: Horten Ho 229

text: Mallia kutsutaan myös Gotha Go 229 koska Gothaer Waggonfabrik oli koneiden valmistaja.


title: Horten Ho 229

text: Hortenin veljekset aloittivat erilaisten lentävä siipi -tyyppisten konemallien suunnittelun 1920-luvulla. Kyseisen mallin suunnittelu aloitettiin jo vuonna 1931, mutta keskeytettiin. Suunnittelu alkoi uudelleen 1943 Horten Ho IX -nimellä ja Saksan ilmailuministeriö RLM teki tilauksen 40 koneesta. Joulukuussa 1944 Ho 229 V1 saatiin valmiiksi Gothaer Waggonfabrikissa (entinen autotehdas Gothassa). Ensimmäinen koelento 18. joulukuuta 1944 onnistui ongelmitta. Toinen (V2) koelento päättyi maahansyöksyyn toisen moottorin sammuttua. Juuri ennen sodan loppua 1945 koneen kehitystyö julistettiin saatetuksi valmiiksi. Ho 229 V3 runko oli lähes valmis kun Yhdysvaltojen joukot löysivät sen 14. huhtikuuta 1945. Siivet löytyivät eri paikasta lähialueelta. Keskeneräiset prototyyppiversiot V4, V5 ja V6 olivat yökäyttöön suunniteltuja.


title: Horten Ho 229

text: Ho 229:n tuotantoversiossa olisi ollut paineistettu ohjaamo ja moottoreiksi suunniteltiin BMW 003 -suihkumoottoreita. Moottorityyppi ei kuitenkaan ehtinyt valmistua, joten prototyypeissä käytettiin Junkers Jumo 004 -suihkumoottoreita. Prototyypin paineistamattoman ohjaamon vuoksi pilotin oli käytettävä painepukua lennon aikana. Sodasta säästynyt prototyyppi kuljetettiin sodan jälkeen operaatio Paperclipin puitteissa Yhdysvaltoihin. Kone on esitteillä Udvar-Hazy Centerissä Washingtonin ilmailu- ja avaruusmuseossa, jossa se on restauroitavana.


title: Horten Ho 229

text:
Koneen suunnittelussa yksi lähtökohta ilmanvastuksen vähentäminen, jota olisi ainoastaan siiven tuottaman nosteen sivuvaikutuksena.
Ho 229 olisi lähes täyttänyt Hermann Göringin 1 000-1 000-1 000-vaatimuksen (1 000 kilometrin tuntivauhti, 1 000 kilometrin lentomatka, 1 000 kilon pommikuorma) ja sai rahoituksen. Göring oli ilmoittanut ettei aio enää hyväksyä uusia kaksimoottorisia elleivät ne täyttäisi tätä vaatimusta.


title: Horten Ho 229

text: Koneen muotoilu oli edistyksellinen, heijastaen vähän tutka-aaltoja takaisin ja sitä voidaan täten kutsua ensimmäiseksi häivelentokoneeksi. Hortenin veljekset olivat siis kehittämässä tutkalle lähes näkymätöntä lentokonetta. Tätä tarkoitusta edistämään koneen pinta pinnoitettiin ohuella sahanpurun ja hiilipölyn seoksella. Tavoite oli absorboida tutkajärjestelmien elektromagneettista säteilyä, kuten brittien käyttämän Chain Home varoitusjärjestelmän tapauksessa. Seoksen esiintymistä käytetyissä prototyypeissä on tutkittu, ja eräissä kohdissa on havaittu heikkoa absorboitumista.


title: Horten Ho 229

text: Koneen teknologiassa oli kuitenkin aikansa rajoitteita ja piiloutuminen tutkalta oli rajattu tiettyyn suuntaan koneen ja tutkan välillä. Kone kuitenkin oli riittävän vaikeasti havaittava ja riittävän nopea, jotta se olisi ehtinyt Lontooseen ennen torjuntahävittäjien nousua ilmaan.


title: Griff Rhys Jones

text: Griffith Rhys Jones (s. 16. marraskuuta 1953, Cardiff, Wales, Yhdistynyt kuningaskunta) on walesilainen koomikko ja näyttelijä. Rhys Jones on vuodesta 1984 asti esiintynyt koomikko Mel Smithin kanssa komediasarjassa "Alas Smith and Jones", jota on Suomessa esitetty nimellä Lunta tupaan. Suomessa esitettiin myös 2016 5-osainen sarja: "Kiehtova maailma: Junalla halki Afrikan", jossa Griffith Rhys Jones matkustaa Afrikan päästä päähän, yhteensä kilometriä.


title: Griff Rhys Jones

text: Rhys Jones on myös esiintynyt muissa sarjoissa ja elokuvissa. Rhys Jones on esiintynyt paljon omana itsenään, mm. Richard and Judy -sarjassa.


title: Griff Rhys Jones

text: Griff Rhys Jones syntyi Cardiffissa Walesissä. Hänen isänsä oli lääkäri, ja Rhys Jones joutui muuttamaan nuorena paljon isänsä työn vuoksi. Samalla hän kävi ala-asteen Midhurstissa Sussexissa ja yläasteen Brentwoodissa Essexissä.


title: Griff Rhys Jones

text: Brentwoodissa hän tapasi Charlie Beanin ja Douglas Adamsin (joka kirjoitti kirjan Linnunradan käsikirja liftareille). Rhys Jones lähti näiden mukana Cambridgeen, jossa hän opiskeli historiaa ja englannin kieltä Emmanuel Collegessa. Jones tutustui yliopistossa myös teatteriin, erityisesti ohjaamiseen.


title: Cowboys from Hell

text: Cowboys from Hell on Panteran viides albumi ja ensimmäinen, jonka julkaisi Atlantic Records. Levyn nimikappale on Panteran tunnetuimpia kappaleita. Levy julkaistiin 24. heinäkuuta 1990, ja sen tuottaja oli Terry Date. Albumi oli Panteran ensimmäinen albumi, joka menestyi kaupallisesti. Levy oli myös Panteran ensimmäinen levy, joka ei enää edustanut glam metallia vaan huomattavasti rankempaa groove metallia. Tämän vuoksi Panteran jäsenet eivät laske aiempia albumeitaan kuuluvaksi yhtyeen viralliseen diskografiaan, ja esimerkiksi yhtyeen virallisilla nettisivuilla Cowboys from Hell on ensimmäinen merkitty julkaisu.


title: Cowboys from Hell

text: Billboard Music Chartsin Heatseekers listasi albumin sijalle 27.


title: Pöytäalho

text: Pöytäalho on Järvenpään 6. kaupunginosa ja yksi Järvenpään keskeisiä (ydinkeskustan) kaupunginosia. Pöytäalho sijaitsee heti Järvenpään rautatieaseman itäpuolella. Kaupunginosasta löytyvät esimerkiksi kaupungintalo, Järvenpää-talo, Järvenpään kaupunginkirjasto, Järvenpään taidemuseo sekä Järvenpään sosiaali- ja terveyskeskus, ortodoksinen kirkko ja vesitorni. Pöytäalhon asukasluku oli vuoden 2014 lopussa 4 016.


title: Torque Game Builder

text:
Torque Game Builder on pelimoottori, joka tunnetaan myös nimillä TGB, T2D ja Torque 2D.
Se on suunniteltu 2D-pelejä varten ja se perustuu Torque Game Engine -pelimoottoriin.
Pelimoottori on käytettävissä Windows, Mac OS X ja Linux -alustoilla.


title: Torque Game Builder

text: "Torque Game Builder" sisältää tuen TorqueScript-komentosarjakielelle. "TorqueScript" muistuttaa C, C++ ja Java -ohjelmointikieliä.


title: Powerslam

text: Powerslam on amerikkalaisessa vapaapainissa yleinen body slam -liike, missä hyökkäävä painija pamauttaa puolustavan painijan mattoon (yleensä ylitseheitto tai läimäytys mattoon ilmasta) selkä tai kasvot edellä. Näitä slameja ovat muun muassa John Cenan AA (Fireman's carry takeover powerslam), Mark Henryn World's Strongest Slam (Fallaway slam), Brock Lesnarin F-5 ja The Rockin Rock Bottom (Side slam).


title: IQue

text: iQue, Limited on kiinalainen yhteisyritys, jonka perusti Wei Yen vuonna 2002, ja johon kuuluu videopeliyritys Nintendo. iQuen ensimmäinen tuote on vuonna 2003 julkaistu iQue Player. Yritys tuottaa ja jakelee Nintendon virallisia pelikonsoleita ja videopelejä Kiinan markkinoille iQue-brändinimen alla.


title: IQue

text: iQue julkaisee vain Nintendon käsikonsolipelejä, ja toimii Game Boy Advancella sekä Nintendo DS:llä. Ainoa yrityksen Kiinan markkinoilla saatava kotikonsoli on iQue Player. Nintendo ei ole kertonut suunnitelmista julkaista Nintendo GameCube- tai Wii-konsoleitansa iQue-nimellä.


title: Kari Franck

text: Kari Juhani Franck (s. 22. toukokuuta 1940 Helsinki) on suomalainen näyttelijä ja ohjaaja. Hän on näytellyt monissa elokuvissa. Ohjaustöihin kuuluu muun muassa Juhani Ahon kertomuksesta sovitettu televisioelokuva "Rautatie" (1973). Franckilla on poika Samuel (s. 1968), jonka äiti on näyttelijä Kristiina Halkola, sekä tytär näyttelijä Karoliina Franck, jonka äiti on näyttelijä Eeva Litmanen. Kapellimestari Mikko Franck on hänen veljenpoikansa.


title: Zenit (satelliitti)

text: Zenit () on sarja alun perin neuvostoliittolaisia tiedustelusatelliitteja, joiden käyttöä Venäjä on jatkanut.


title: Zenit (satelliitti)

text: Neuvostoliitto käytti niitä vuodesta 1964 vuoteen 1994 asti. Kuten Yhdysvaltain ensimmäisen vakoilusatelliitin Coronan kohdalla käytettiin Discoverer-tiedesatelliitin leimaa, myös Zenit on julkisuuteen joutuessaan kulkenut Kosmos-satelliittien (engl. "Cosmos") nimellä. Zenit-satelliitteja on tehty yli 500 kappaletta, joka on edelleen satelliittituotannon ennätys.


title: Zenit (satelliitti)

text: Sergei Koroljovin suunnittelema Zenit on samanlainen kuin miehetetty Vostok-avaruuskapseli, koska Vostokit perustuivat Zenitiin. Se on pallomainen, halkaisja 2,3 metriä, massa 2400 kg. Ohjaus- ja jarrurakettien ajoaine mukaan lukien aluksen massa oli noin 4600-6300 kg. Kapselin sisällä oli kamera, joka palasi maahan filmin loputtua. Täten kameran ei tarvinnut toimia tyhjiössä. Kamera ei hajoa maahanlaskussa, joten sitä käytettiin uusilla lennoilla uudestaan.Suunnittelu alkoi 1950-luvun jälkipuolella ohjelmassa Object OD-1.


title: Zenit (satelliitti)

text: Zenitin kiertorata oli noin 200 km x 250-300 km. Lennon kesto oli 8-15 vrk.


title: Zenit (satelliitti)

text: Ensimmäinen laukaisu tapahtui 11. marraskuuta 1961. Se päätyi kantoraketin tuhoutumiseen. Ensimmäinen onnistunut laukaisu tapahtui 24. huhtikuuta 1962, joka sekään ei onnistunut kuvien otossa. Kolmas Zenit (Kosmos 7) onnistui 28. heinäkuuta 1962.


title: Zenit (satelliitti)

text: Zenit 1:tä ei ollut! Zenit 2 oli vuonna 1961 laukaistu versio. Zenit 2ssa oli myös elektronisen tiedustelun laitteita, jotka mittasivat NATO:n tutkien ominaisuuksia.


title: Zenit (satelliitti)

text: Kaikkiaan 81 Zenit 2-satelliittia lensi, 58 oli onnistuneita ja 11 osin onnistuneita. 7 tuhoutui kantoraketin mukana.


title: Zenit (satelliitti)

text: Ensilento - Kosmos 4, vuonna 1962. Viimeinen - Kosmos 344, vuonna 1970.


title: Zenit (satelliitti)

text: Zenit 2M:ssä oli parempi kamera.


title: Zenit (satelliitti)

text: Ensilento - Kosmos 208, 1968. Viimeinen lento - Kosmos 1044, 1978.


title: Zenit (satelliitti)

text: Kameran resoluutio oli 1-2 metriä.


title: Zenit (satelliitti)

text: Zenit 4 painoi 6300 kg.


title: Zenit (satelliitti)

text: Niitä tehtiin 76 kappaletta.


title: Zenit (satelliitti)

text: Ensilento - Kosmos 22, 1963. Viimeinen lento - Kosmos 355, 1970.


title: Zenit (satelliitti)

text: Parannetussa versiossa oli parempi kamera ja uudelleenkäynnistettävä moottori.


title: Zenit (satelliitti)

text: Ensilento - Kosmos 251, 1968. Viimeinen lento - Kosmos 667, 1974.


title: Zenit (satelliitti)

text: Ensilento - Kosmos 371, 1970. Viimeinen lento - Kosmos 1214, 1980.


title: Zenit (satelliitti)

text: Ensilento - Kosmos 470, 1971. Viimeinen lento - Kosmos 1398, 1982.


title: Zenit (satelliitti)

text: Ensilento - Kosmos 867, 1976. Viimeinen lento - Kosmos 1685, 1985.


title: Zenit (satelliitti)

text: Ensilento - Kosmos 1571, 1984. Viimeinen lento - Kosmos 2281, 1994.


title: Engelbert Humperdinck

text: Engelbert Humperdinck (1. syyskuuta 1854 – 27. syyskuuta 1921) oli saksalainen myöhäisromantiikan ajan säveltäjä.


title: Engelbert Humperdinck

text: Humperdinck syntyi Siegburgissa ja pääsi vuonna 1872 Kölnin konservatorioon opiskelemaan Ferdinand Hillerin johdolla. Vuonna 1876 hän pääsi stipendinsä turvin Müncheniin, jossa häntä opettivat Franz Paul Lachner ja myöhemmin Josef Rheinberger. Hän toimi opettajana Barcelonan ja Frankfurtin konservatorioissa ja Berliinin akatemiassa. Humperdinck tutustui henkilökohtaisesti Richard Wagneriin, jonka tuotannosta hän sai vaikutteita omiin teoksiinsa, mutta käsitteli aiheitaan lyyrisemmin ja yksinkertaisemmin. Hän kuoli Neustrelitzissä 1921.


title: Engelbert Humperdinck

text: Engelbert Humperdinckin maine perustuu pääosin hänen oopperaansa "Hannu ja Kerttu" (1893), joka pohjautuu samannimiseen Grimmin satuun. Hän sävelsi myös muuta näyttämömusiikkia, orkesteriteoksia, kamarimusiikkia ja lauluja.


title: Wesleyan University

text: Wesleyan University voi tarkoittaa seuraavia yliopistoja:


title: Sergei Ljapunov

text: Sergei Mihailovitš Ljapunov (; 30. marraskuuta 1859 Jaroslavl – 8. marraskuuta 1924 Pariisi) oli venäläinen säveltäjä ja pianisti.


title: Sergei Ljapunov

text: Sergei Ljapunov syntyi Jaroslavlissa, mutta muutti isänsä kuoleman jälkeen äitinsä ja veljiensä kanssa Nižni Novgorodiin. Hän opiskeli Karl Klindworthin ja Sergei Tanejevin johdolla. Hän tutustui Mili Balakireviin pian valmistuttuaan vuonna 1883. Ljapunov lähti Balakirevin kanssa Pietariin, ja hänestä tuli Pietarin konservatorion professori vuonna 1911. Vuonna 1923 hän siirtyi Pariisiin, jossa hän kuoli seuraavana vuonna sydänkohtaukseen.


title: Sergei Ljapunov

text: Sergei Ljapunovin tuotantoon kuuluu muun muassa paljon pianokappaleita. Hän sävelsi lisäksi muun muassa kaksi sinfoniaa, kaksi pianokonserttoa, yhden viulukonserton ja rapsodian ukrainalaisiin teemoihin.


title: Julius Hibbert

text: Julius Hibbert eli tohtori Hibbert ("Dr. Hibbert"), on kuvitteellinen hahmo piirrossarjassa "Simpsonit". Hahmon ääninäyttelijä on Harry Shearer. Hibbert on Simpsonin perheen useimmiten hyväsydäminen perhelääkäri. Hibbert tunnetaan tavastaan naureskella hilpeästi omille puheilleen sopimattomissakin tilanteissa. Toisin kuin sarjan toinen lääkäri tohtori Nick, Hibbert on ammatissaan ainakin pääosin pätevä ja vastuullinen, mutta hän myös veloittaa korkeita taksoja.


title: Julius Hibbert

text: Hibbertin ensiesiintyminen oli 2. tuotantokauden jaksossa ”Huimapää rullalaudalla”. Hibbert ja hänen perheensä olivat mahdollisesti alkujaan jossain määrin parodioita "Bill Cosby Show" -sarjan Huxtablen perheestä.


title: Julius Hibbert

text: Tohtori Hibbert on valmistunut lääkäriksi Johns Hopkinsin yliopistosta ja työskentelee Springfieldin sairaalassa. Hänet tunnistaa aina lempeästä "Uh-heh-heh-heh"-naurustaan. Hibbert nauraa yleensä mahdollisimman sopimattomissa tilanteissa, kuten tehdessään diagnoosia potilaalleen tai ilmoittaessaan huonot uutiset; hänen mukaansa kyse on raskaan työn tuottaman stressin torjunnasta. Kuitenkin eräässä jaksossa viitataan siihen, että kyseessä on oire morfiinin käytöstä. Lempeästä olemuksestaan huolimatta Hibbert laskuttaa hoitotoimenpiteistä tuntuvasti ja on toisinaan tiukka maksun perinnässä. 14. kauden jaksossa ”Jarrut päälle” hän kahlitsi Bartin käsiraudoilla sairaalasänkyyn, kunnes tämän vanhemmat maksoivat lääkärinlaskun. Hibbert palkitsee lapsipotilaansa usein tikkukaramellilla.


title: Julius Hibbert

text: Tohtori Hibbertin vaimo on nimeltään Bernice Hibbert (ääninäyttelijä Tress MacNeille). Heillä on kaksi poikaa ja yksi tytär, mutta Hibbertien lapset esiintyvät sarjassa melko harvoin. Toisinaan vihjataan, että Julius ja Bernice ovat etääntyneet toisistaan ja pitävät enää lähinnä onnellisen avioliiton kulisseja pystyssä.


title: Julius Hibbert

text: Katsojien on annettu ymmärtää, että kuollut jazz-muusikko Veri-ien Murphy ja 2. kaudella jaksossa ”Velipuoli” esiintynyt Shelbyvillen orpokodin johtaja olisivat molemmat olleet Hibbertin lapsena kadonneita veljiä.


title: Julius Hibbert

text: Hibbert perheineen kuvataan yleensä keskiluokkaisena ja suhteellisen hyvätuloisena. Hän omistaa useita autoja: 15. kauden jaksossa ”Robotti-Homer” hän ajaa Mercedes-Benz G500:aa, 6. kauden jaksossa ”Mikä tyttö” hän mainitsee Porschen avaimensa ja eräässä jaksossa hän ajaa Volvo 850:llä. Hibbert kuuluu Springfieldin republikaaneihin ja on myös Mensan jäsen.


title: Julius Hibbert

text: Sairaalan ulkopuolella Hibbert käyttää farkkuja ja vaaleanviolettia villapaitaa. "Simpsonien" takaumajaksoissa Hibbertillä on aina erilainen, kunkin vuosikymmenen muotiin sopiva hiustyyli; 1970-luvulla hän käytti afrokampausta, 1980-luvulla Mr. T -tyylistä mohawk-kampausta, ja myöhemmin muun muassa rastalettejä.


title: Julius Hibbert

text: Lääkärin työn lisäksi Hibbert on työskennellyt myös Springfieldin aikuiskoulutuskeskuksen "Kuinka strippaan vaimolleni" -kurssin opettajana 14. jaksossa ”Pääjohtaja Homer”. Silloin hän mainitsi maksaneensa yliopistokustannuksensa miesstripparina nimellä Malcolm Sex.


title: Average White Band

text: Average White Band on 1970-luvulla suosionsa huipulla ollut funkia sekä soulia soittanut brittiläinen yhtye.


title: Average White Band

text: Yhtye koostui valkoisista skotlantilaisista muusikoista, mutta se onnistui silti saamaan 1970-luvulla arvostusta parhaiden mustien funk-yhtyeiden veroisena kokoonpanona. Sanotaan, että jotkut yhtyeen keikalle tulleet olivat odottaneet näkevänsä mustan yhtyeen luullen ryhmän nimeä vitsiksi. Vitsiä nimessä on kuitenkin vain itseironinen sana "average", joka tarkoittaa keskinkertaista. Yhtyeen tunnetuin levy on "AWB" (tunnettu myös nimellä "White Album") vuodelta 1974.


title: Nueva Gerona

text: Nueva Gerona on Isla de la Juventudin pääkaupunki Kuubassa. Se sijaitsee Caballosin ja Casasin rinteiden välissä noin 3 kilometriä korkeammalla kuin Rio Casas, mikä mahdollistaa purjehduskelpoisen vesireitin Karibianmerelle.


title: Nueva Gerona

text: Yhdysvaltalaiset pioneerit perustivat kaupungin vuonna 1830. Siellä onkin yhdysvaltalaisten hautuumaa, joka on säilynyt näihin päiviin saakka.


title: 3-pentanoli

text: 3-pentanoli eli "dietyylikarbinoli" tai "sek-n-amyylialkoholi" voidaan esittää rakennekaavan muodossa CHCHCHOHCHCH. Se kuuluu sekundaaristen alkoholien aineryhmään, sillä alkoholin OH-ryhmää kantavaan hiiliatomiin on liittynyt kaksi muuta hiiliatomia.


title: 3-pentanoli

text: 3-pentanoli on normaaliolosuhteissa väritön neste, jolla on tunnusomainen haju. 3-pentanolin moolimassa on 88,2 g/mol, sulamispiste −8 °C, kiehumispiste 116 °C, suhteellinen tiheys 0,8 g/cm (vesi = 1,0 g/cm), leimahduspiste 34 °C c.c., itsesyttymislämpötila 360 °C ja CAS-numero 584-02-1.


title: 3-pentanoli

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: 3-pentanoli

text: 3-pentanoli on pentanolin (CHOH) isomeerinen muoto.


title: 3-pentanoli

text: 3-pentanolia voidaan valmistaa 2-penteenin ja veden välisellä reaktiolla. Sitä muodostuu myös 2-pentanolin ohella 2-penteenin reagoidessa dimesityyliboraanin kanssa. Myös dietyyliketoni voidaan pelkistää 3-pentanoliksi. 3-pentanolia käytetään katalyyttinä dimeroitumis- ja polymeroitumisreaktioissa sekä valmistettaessa metanolia hiilimonoksidista ja vedystä.


title: Francisco Tárrega

text: Francisco Tárrega y Eixea (21. marraskuuta 1852 – 15. joulukuuta 1909) oli espanjalainen säveltäjä ja kitaristi.


title: Francisco Tárrega

text: Tárrega syntyi Vila-realissa, Castellónin maakunnassa. Hän tuli pysyvästi näkövammaiseksi pudottuaan pienenä kastelukanavaan lähdettyään karkuun lapsenvahdiltaan. Tárregan ensimmäiset musiikinopettajat olivat Eugeni Ruiz ja Manuel Gonzalez. Vuonna 1862 Julián Arcas kuuli Tárregan kitaransoittoa ja rohkaisi tätä menemään Barcelonaan, jossa hän kuitenkin viipyi vain vähän aikaa. Vuonna 1874 Tárrega pääsi Madridin konservatorioon.


title: Francisco Tárrega

text: Tárrega esiintyi vuonna 1881 Ranskan Lyonissa ja lähti sen jälkeen Pariisiin. Hän kävi kiertueellaan myös Lontoossa. Samoihin aikoihin Tárrega meni naimisiin Noveldassa, Alicantessa tapaamansa Maria Rizon kanssa. Pari muutti Madridiin ja sitten Barcelonaan. Heidän ensimmäinen tyttärensä, lapsuudessaan kuollut Maria Josefa, syntyi Madridissa.


title: Francisco Tárrega

text: Tárrega esiintyi myöhemmän uransa aikana muun muassa Perpignanissa, Cadizissa, Nizzassa, Mallorcalla, Pariisissa, Valenciassa, Bilbaossa, Genevessä, Milanossa, Firenzessä, Napolissa ja Roomassa. Hän kuoli Barcelonassa joulukuussa 1909 kärsittyään muutamaa vuotta aiemmin vaikean toispuolisen halvauksen.


title: Francisco Tárrega

text: Tárregan tuotantoon kuuluu runsaasti kitaramusiikkia, kuten "Recuerdos de la Alhambra". Tárregan "Gran Vals" on tullut tunnetuksi myös Nokian soittoäänenä.


title: Kuolemantuottamus

text: Kuolemantuottamus on henkirikos, jossa henkilö huolimattomuudellaan aiheuttaa toisen kuoleman. Suomen rikoslain mukaan siitä saa rangaistuksena sakkoa tai enintään kuusi vuotta vankeutta. Kuolemantuottamus katsotaan yleensä lievimmäksi henkirikoksista.


title: Kuolemantuottamus

text: Suomen rikoslain 21. luvussa todetaan seuraavasti:


title: Kuolemantuottamus

text: 8 § (21.4.1995/578): Kuolemantuottamus


title: Kuolemantuottamus

text: "Joka huolimattomuudellaan aiheuttaa toisen kuoleman, on tuomittava kuolemantuottamuksesta sakkoon tai vankeuteen enintään kahdeksi vuodeksi."


title: Kuolemantuottamus

text: 9 § (21.4.1995/578) Törkeä kuolemantuottamus


title: Kuolemantuottamus

text: "Jos kuolemantuottamuksessa kuolema aiheutetaan törkeällä huolimattomuudella ja rikos on myös kokonaisuutena arvostellen törkeä, rikoksentekijä on tuomittava törkeästä kuolemantuottamuksesta vankeuteen vähintään neljäksi kuukaudeksi ja enintään kuudeksi vuodeksi."


title: Kuolemantuottamus

text: Vuosina 2009–2012 Suomen käräjäoikeuksissa ratkaistiin vuosittain noin sata asiaa (vuodesta riippuen 93–105 kpl), joissa pääsyytteenä (törkeimpänä rikoksena) oli kuolemantuottamus tai törkeä kuolemantuottamus. Tuomio langetettiin näillä rikosnimikkeillä 69–77 tapauksessa. Vastaajina asiassa oli tyypillisesti 1 tai 2 henkilöä.


title: Drop (vapaapaini)

text: Dropit ovat amerikkalaisessa vapaapainissa liikkeitä, joissa hyökkäävä painija pudottautuu puolustavan painijan päälle jollakin tietyllä ruumiinosallaan.


title: Drop (vapaapaini)

text: Elbow drop on liike, jossa hyökkäävä painija hyppää tai pudottautuu puolustavan painijan kasvojen, kaulan tai kurkun päälle kyynärpäällään. The Rockin People's Elbow on elbow-droppi, jossa Rock suorittaa rutiiniliikkeen (tempaisee itsensä köysistä vastustajan vierelle ja nostaa jalkaa) ennen kuin iskee kyynärpäänsä vastustajansa rintalastaan.


title: Drop (vapaapaini)

text: Toinen tunnettu elbow drop on Shawn Michaelsin käyttämä HeartBraker


title: Drop (vapaapaini)

text: Leg drop on liike jossa hypätään kulman päältä vastustajan päälle niin että jalka osuu vastustajan tiettyyn ruumiinosaan, yleensä päähän.


title: Kalevi Kuitunen

text: Kalevi Kuitunen (7. heinäkuuta 1948 Helsinki – 13. kesäkuuta 2003 Helsinki) oli suomalainen bibliofiili. Hän julkaisi useita kirjojen keräilyyn liittyviä kirjoja.


title: Kalevi Kuitunen

text: Koulutukseltaan Kuitunen oli humanististen tieteiden kandidaatti. Kuitusen tietämys kirjahistoriasta näkyi myös "Bibliophilos"-lehden kirjoituksissa ja kirja-arvioissa. "Helsingin Sanomiin" hän selosti kirjahuutokauppoja ja kirjoitti kirja-arvosteluja sekä taikauskoa ja näennäistiedettä vastustavia, tieteellistä skeptisyyttä edistäviä artikkeleita.


title: Kalevi Kuitunen

text: Kalevi Kuitunen oli henkilönä vaatimaton ja täysin omistautunut kirjojen keräilyyn. Hän keräsi yhden Suomen suurimmista yksityiskirjastoista, jossa oli noin 48 000 kirjaa. Hänen kokoelmassaan oli myös paljon lehtiä, käsikirjoituksia, joitakin 1500-luvun arvokkaita kuvateoksia, satakunta kirjaa 1600-luvulta ja kolmisensataa kirjaa 1700-luvulta.


title: Kalevi Kuitunen

text: Kuitusen pääteoksena voidaan pitää vuonna 1999 julkaistua "Antikvaarisen kirjallisuuden käsikirjaa". "Valiokirjasto" (1997) esittelee valikoiduista aihepiireistä tärkeitä suomenkielisiä kirjoja, teoksia joista tekijän mielestä on eniten iloa ja hyötyä yleisesti. Tietokirjallisuudesta mukana on teoksia, ”joissa kirjoittajan persoonallisuus leimaa esitystä siinä määrin että voi puhua tieteellisestä taideproosasta”. ”Lukija kyllä huomaa, että parhaiten minua miellyttää etäinen, antiikki, eksotiikka, Kiina ja Japani zenbuddhismeineen, kaikki mikä irrottaa ajan ja paikan kahleista ja auttaa katselemaan nykyisyyttä laajemmasta perspektiivistä.”


title: Solikamsk

text: Solikamsk () on vajaan 100 000 asukkaan vuori- ja metsäteollisuuskaupunki Permin aluepiirissä Venäjällä, Volgan sivujoen Kaman ja siihen padotun tekojärven varrella, Permistä noin 194 kilometriä pohjoiseen. Kaupunkiin johtaa navigoitava vesitie ja rautatie.


title: Solikamsk

text: Kaupunki on yksi aluepiirin vanhimmista, ja kolmanneksi suurin Permin ja Bereznikin jälkeen. Kaupungin nimi tulee suolasta () ja Kama-joesta.


title: Solikamsk

text: Ensimmäiset maininnat paikasta ovat vuodelta 1430, kun Vologdasta tulleet kauppiaat, Kalinnokovit, asentavat suolannostoputkia Usolki-joen rannalle. Kaupunkia kutsutaan asiakirjoissa 1506 Usolje na Kamskom ja 1600-luvulla Sol Kamskajaksi. Vuonna 1472 Kama-joen yläjuoksu samoin kuin Permin seutu liittyvät Moskovan ruhtinaskuntaan. 1600- ja 1700-luvuilla Solikamsk oli Venäjän suurin suolantuottaja-alue.


title: Solikamsk

text: Alue alkoi teollistua myös muuten. Sieltä löytyi magnesiumia ja harvinaisia metalleja. Sinne muodostui myös lannoiteteollisuutta ja paperitehdas sekä sitä tukevaa toimintaa. Yhdessä naapurikaupunkinsa Bereznikin kanssa Solikamsk muodostaa Permin pohjoispuolelle teollisen kokonaisuuden, minkä osat tukevat toisiaan.


title: Solikamsk

text: Vuonna 1959 Solikamskiin liitettiin kuuden kilometrin päässä oleva Borovskin kaupunki, josta tuli Solikamskin kaupunginosa.


title: Solikamsk

text: Syntyvyys kaupungissa on alentunut niin kuin yleensä Venäjällä. Lapsia ja nuoria alle 15-vuotiaita on 25,6 % väestöstä, työikäisiä 59,6 % ja eläkeikäisiä 14,8 %. Työvoimasta teollisuudessa työskentelee 40 %, josta neljännes vuoriteollisuudessa.


title: Solikamsk

text: Kaupungissa on suurteollisuutta, kuten sanomalehtipaperitehdas OAO Solikamskbumprom, magnesiumia ja harvinaisia metalleja jalostava OAO Solikamski magnijevyi zavod, kaliumkloridia ja -lannoitteita sekä ruokasuolaa valmistava OAO Silvinit sekä teknistä suolaa valmistava OOO Vostok sekä maaleja ja lakkoja valmistava Solikamski zavod "Ural".


title: Wallu Valpio

text: Jani Petteri ”Wallu” Valpio (s. 7. syyskuuta 1973 Jyväskylä) on suomalainen muusikko ja toimittaja. Hän aloitti uransa The Duplo! -yhtyeen rumpalina. Duplon jälkeen hän on esiintynyt muun muassa yhtyeissä Arto Muna ja Millennium, Audio Editors, Shotgun Club ja Kari Peitsamo Road Hogs.


title: Wallu Valpio

text: Kuuluisaksi Wallu Valpio tuli MoonTV:n toimittajana ja erityisesti musiikkiohjelmien juontajana. MoonTV:n jälkeen hän juonsi MTV3:n "Far Out"- ja "EVVK"-ohjelmia. Hänellä on myös ollut omat radio-ohjelmat Radio Cityssä, Lepakkoradiossa, Radio Helsingissä ja Kiss FM:llä. Hän on toiminut juontajana myös lukuisilla rock-festivaaleilla ja erilaisissa tapahtumissa. Vuonna 2000 hän vastaanotti Vuoden mediapersoona -palkinnon Musiikki & media -tapahtumassa. Hän juonsi Yhden tähden Wallu -radio-ohjelmaa Radio Rockilla. Viimeinen lähetys oli 1.3.2013, jossa vieraana oli Ismo Leikola. Tammikuussa 2014 Radio Rapu ilmoitti palkanneensa Valpion toimittajakseen.


title: Wallu Valpio

text: Valpiolta julkaistiin vuonna 2002 kirja "Wallun elämää" Liken kustantamana. Vuonna 2003 hän oli Liberaalien eduskuntavaaliehdokkaana.


title: Wallu Valpio

text: Wallu Valpio oli usean vuoden ajan kihloissa malli ja juontaja Niina Heralan kanssa. Heillä on yhteinen tytär. Syksyllä vuonna 2007 Wallu Valpio osallistui Ylen "Elämä pelissä" -ohjelmaan. Ohjelman tavoitteena oli auttaa ihmisiä parantamaan elintapojaan. Wallu lopetti tupakanpolton lähes kokonaan. Wallu Valpio toimi festivaalipromoottorina Rock 'n' Roll Circus -yrityksessä kesällä 2008.


title: Wallu Valpio

text: Wallu Valpio oli mukana Kari Peitsamo Road Hogs -yhtyeessä vuodesta 2010 kesään 2011 asti, jolloin Valpio jätti yhtyeen.


title: Wallu Valpio

text: Wallu Valpio oli mukana Uuden Musiikin Kilpailussa 2012 yhtenä kilpailun tuomareista.


title: Wallu Valpio

text: Vuoden 2017 kunnallisvaaleissa Wallu Valpio on Helsingissä vasemmistoliiton ehdokkaana.


title: Hagiografia

text: Hagiografia (myös hagiologia) tarkoittaa pyhimysten elämistä kertovaa kirjallisuutta (pyhimyselämäkerrat) tai sellaisen kirjallisuuden kirjoittamista. Hagiografisen kirjallisuuden tarkoitus oli kirjata kirkon tärkeiden jäsenten elämää mallina tuleville sukupolville, jolloin historialliset tosiasiat jäivät usein toissijaisiksi henkilöiden esimerkillisyyden esittelyyn verrattuna. Hagiografiat yhdistävätkin historiaa, inspiroivia tarinoita sekä legendoja.


title: Hagiografia

text: Hagiografian historia sai alkunsa 100-luvulla kirkon marttyyrien, askeettien ja munkkien marttyyritarinoina. Hagiografioiden kulta-aika oli keskiajalla, jolloin lähes kaikista kirkon pyhistä henkilöistä tuotettiin ylistäviä elämäkertoja. Hagiografiat sisälsivät kuitenkin myös historiallisia tapahtumia ja keskiajalla hagiografit olivat tärkeässä asemassa historian tutkijoina. Nykyisinkin hagiografiat ovat arvokas historiallisen tiedon lähde ja kuvastavat eri aikakausien elämänkatsomuksia ja esteettisiä käsitteitä.


title: Hagiografia

text: Esimerkiksi Athanasios Suuren "Antonios Suuren elämä" on yksi kuuluisimmista ja luetuimmista hagiografisista teoksista.


title: Hagiografia

text: Termiä hagiografia on alettu käyttää myös halventavana terminä tavallisia elämäkertoja kohtaan, jos kritisoija kokee kirjoitusten olevan liian epäkriittisiä tai tarpeettoman ylistäviä ja nostavan kohteensa pyhimysten tasolle.


title: Berliner Verkehrsbetriebe

text: Berliner Verkehrsbetriebe (BVG) on Berliinin osavaltion omistama liikelaitos, joka hoitaa Berliinin metro-, raitio- ja bussiliikenteen. Vuodesta 1984 vuoteen 1994 BVG hoiti myös Berliinin S-Bahnin liikenteen Länsi-Berliinissä. Vuosina 1989–1991 BVG liikennöi M-Bahnia. BVG kuljetti vuonna 2005 906,9 miljoonaa matkustajaa, ja työntekijöitä oli 11 526. BVG kuuluu Verkehrsverbund Berlin-Brandenburg (VBB) -joukkoliikennejärjestelmään (vertaa YTV).


title: Berliner Verkehrsbetriebe

text: BVG hoitaa 170 metroasemaa, 373 raitiovaunupysäkkiä ja 2 611 linja-autopysäkkiä. Linjakilometrejä on metrolla 144,9 km, raitiovaunuilla 285,5 km ja busseilla 1 662 km. Kalustoa yhtiöllä on käytössään runsaasti: 1 688 metroyksikköä, 600 raitiovaunua ja 1 328 bussia.


title: Menace to Society

text: Menace to Society oli Paul Di'Annon Killers-projektin toinen ja viimeiseksi jäänyt studioalbumi, joka julkaistiin vuonna 1994.


title: Menace to Society

text: Verrattuna aiempaan Murder One -debytointiin, musiikillinen suuntaus oli muuttunut raskaasta metallista vielä astetta rankempaan soundiin. Eniten musiikkia voisi luonnehtia panteramaiseksi. Kappaleet ovat Di'annon tekemiä lukuun ottamatta "Faith Healeria", jonka alun perin esitti Alex Harvey Band. Samaisen kappaleen on coveroinut myös muun muassa ex-Marillion solisti Fish sekä Helloween.


title: Slough

text: Slough (IPA: /slaʊ/) on kaupunki Kaakkois-Englannissa Berkshiren kreivikunnassa. Vuoden 2001 väestönlaskennassa siellä oli 119 070 asukasta, ja vuonna 2006 väkiluvun arvioitiin olevan 122 000. Kaupungista on noin 35 kilometriä Lontooseen ja 30 kilometriä Readingiin. Siellä on yksi Euroopan suurimmista yrityspuistoista, johon on varsin hyvät liikenneyhteydet valtateiltä ja lentokentiltä. Siksi Slough on yksi Kaakkois-Englannin liike-elämän keskuksista.


title: Slough

text: 1800-luvulla Slough'n seutu oli savista maatalousaluetta. Eton College on rakennettu Slough'n savesta valetuista tiilistä. Yrityspuisto sai alkunsa, kun ensimmäisestä maailmansodasta palanneita ajoneuvoja varastoitiin kaupungin läheisellä joutomaalla. Ajoneuvojen ympärille nousi korjaamo- ja varaosaliikkeitä, ja niiden perässä muuta liiketoimintaa. Verstaiden työvoimalle tarvittiin halpoja asuntoja, ja alueelle rakennettiin yksi Englannin ensimmäisistä asumalähiöistä. 1930-luvun lama-aika houkutteli seudulle syrjäisempien alueiden työttömiä. Slough'sta tuli kurjuuden vertauskuva. Toisen maailmansodan jälkeen Slough'hun rakennettiin nopeasti suuria asuma-alueita ihmisille, jotka olivat menettäneet kotinsa Lontoon pommituksissa.


title: Slough

text: Heathrow'n lentoaseman läheisyys ja Lontooseen verrattuna kohtuulliset kiinteistöhinnat ovat tuoneet Slough'hun suurten yritysten pääkonttoreita tai Englannin toimipisteitä. Esimerkiksi Amazon.co.uk toimii Sloughissa. Televisiosarja "Konttorin" ("The Office") tapahtumat sijoittuvat Slough'hun.


title: Indre-et-Loire

text: Indre-et-Loire on Indre- ja Loire-jokien mukaan nimetty Ranskan departementti. Se sijaitsee Centren alueella Loir-et-Cherin, Indren, Viennen, Maine-et-Loiren ja Sarthen departementtien naapurina.


title: Indre-et-Loire

text: Indre-et-Loire oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui aiemmasta Tourainen provinssista.


title: Indre-et-Loire

text: Indre-et-Loiren departementin pinta-ala on 6 127 neliökilometriä ja väkiluku 580 312 (vuonna 2006). Sen pääkaupunki on Tours.


title: Indre-et-Loire

text: Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Candes-Saint-Martin, Crissay-sur-Manse ja Montrésor.


title: Version en Italiano

text: Version en Italiano on espanjalaislaulaja Enrique Iglesiaksen vuonna 1996 julkaistu albumi. Kyseessä on italiankielinen versio hänen esikoisalbumistaan "Enrique Iglesias", tosin se ei sisällä kaikkia alkuperäisen levyn kappaleita.


title: 2-metyyli-1-butanoli

text:
2-metyyli-1-butanoli voidaan esittää rakennekaavan muodossa CHCHCH(CH)CHOH. 2-metyyli-1-butanolista käytetään myös nimityksiä "2-metyylibutanoli-1" ja "sek-butyylikarbinoli".
Se kuuluu alkoholien aineryhmään.


title: 2-metyyli-1-butanoli

text: 2-metyyli-1-butanoli on normaaliolosuhteissa väritön neste, jolla tunnusomainen haju. 2-metyyli-1-butanolin moolimassa on 88,2 g/mol, sulamispiste –70 °C, kiehumispiste 128 °C, suhteellinen tiheys 0,8 g/cm (vesi = 1,0 g/cm), liukoisuus veteen 25 °C:ssa 3,0 g/100 ml, leimahduspiste 50 °C c.c., itsesyttymislämpötila 385 °C ja CAS-numero 137-32-6.


title: 2-metyyli-1-butanoli

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: 2-metyyli-1-butanoli

text: 2-metyyli-1-butanoli on pentanolin (CHOH) isomeerinen muoto.


title: 2-metyyli-1-butanoli

text: 2-metyyli-1-butanolia valmistettiin aikanaan tislaamalla käymisen yhteydessä syntyvästä sikunaöljystä, mutta nykyään sitä valmistetaan synteettisesti. 1-buteenin tai 2-buteenin hydroformylaatiossa muodostuu katalyytistä ja olosuhteista riippuen vaihtelevia määriä pentanaalia ja 2-metyylibutanaalia. Näistä 2-metyylibutanaali voidaan katalyyttisesti vedyttää 2-metyyli-1-butanoliksi. 2-metyyli-1-butanolia käytetään liuottimena yhdessä pentanolin kanssa ja polttoaineiden lisäaineena. Lisäksi siitä valmistetaan vaahdotuksessa käytettäviä apuaineita, hajusteita, korroosionestoaineita, nestekiteiden valmistuksessa ja se toimii kaprolaktaamin polymeroinnissa käytettävänä katalyyttinä.


title: Disgrace (yhtye)

text: Disgrace on alun perin Turusta kotoisin oleva suomalainen yhtye. Yhtye on perustettu vuonna 1987.


title: Disgrace (yhtye)

text: Alkuaikojen Disgrace oli yhdessä Xysman suomalaisen grindcoren ja death metalin ensimmäisiä ja tärkeimpiä vaikuttajia, ennen kuin vaihtoi toisen albuminsa jälkeen metallin punk-vaikutteiseen rock'n'rolliin.


title: Disgrace (yhtye)

text: Disgrace on tehnyt uransa aikana yli 1000 keikkaa, joista suuren osan Keski-Euroopassa.


title: Disgrace (yhtye)

text: Yhtyeen jäsenillä on tapana käyttää joka levyllä vaihtuvia taiteilijanimiä.


title: Disgrace (yhtye)

text: Jukka Taskisella (laulu, kitara) on myös punkduo Black Magic Six, jossa rumpuja soittaa Lew Shiffer.


title: Beauvais-Tillén lentoasema

text: Aéroport de Beauvais-Tillé on lentoasema Ranskassa Beauvaisin kaupungissa 105 kilometrin etäisyydellä Pariisista. Vuonna 1956 lentoasema avattiin kaupallisille lennoille. Halpalentoyhtiö Ryanairin perustamisen jälkeen lentoasema on ollut Pariisin seudun kolmanneksi suurin lentoasema.


title: Krasnokamsk

text:
Krasnokamsk () on kaupunki Permin pohjoispuolella Permin aluepiirissä Venäjällä, maantieteellisesti itäisessä Euroopassa. Sen väkiluku oli vuoden 2010 väestönlaskennan mukaan 51 916.
"Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002 ja 2010."


title: Okayama

text: Okayama () on Okayaman prefektuurin pääkaupunki Japanissa. Siellä on 703 443 asukasta (2014), ja sen pinta-ala on 789,92 neliökilometriä. Okayama on valittu yhdeksi Japanin virallisista suurkaupungeista.


title: Okayama

text: Kaupunki perustettiin 1. kesäkuuta 1889.


title: Okayama

text: Okayama jakautuu neljään suuralueeseen. Niistä asukasluvultaan ja pinta-alaltaan suurin on Kita-ku, jonka alueella sijaitsee myös kaupungin keskusta.


title: Berezniki

text: Berezniki on kaupunki ja kaupunkipiirikunta Venäjällä Permin aluepiirissä noin 200 km Permistä pohjoiseen, Kaman vasemmalla rannalla. Vastarannalla on Usoljen kaupunki, johon valmistui siltayhteys vuonna 1981. Bereznikin asukasluku on noin 153 806 (2012). Berezniki on kaliumsuolatuotannon keskus.


title: Berezniki

text: Tiedot Bereznikin venäläishistoriasta juontavat 1500- ja 1600-luvuille. 1579 mainitaan Zyrjankan asutus. 1670 syntyi Dedjuhin, josta myöhemmin tuli kaivoskaupunki. Suolan kaivamiseksi muodostuvat myös Lenva, Berezniki, Verenija, Tšurtan ja muut. Kaman yläjuoksun kaliumsuolaesiintymät (potaska) muodostivat perustan teollisuuden ja kaupunkien syntymiselle. Bereznikin ja Durymanskin alueilla on noin 2 400 000 000 tonnin suolavarat. Kaupungin vaakunassa on kolme kaliumsuolakidettä ja sen oikeassa ylälaidassa Permin vaakuna.


title: Berezniki

text: Vuodesta 1976 alkaen on alueelta pumpattu myös öljyä, minkä varanto on noin 37 miljoonaa tonnia. Vuosittain siitä saadaan noin 335 000 tonnia. Alueella on myös piihiekkaa Zajatšja Gorkan alueella noin 10 miljoonaa kuutiometriä, josta hyödynnetään vuosittain noin 276 000 tonnia, Suhanovskojen esiintymässä on lisäksi savea 2 100 000 m³.


title: Berezniki

text:
Kaupungissa toimii suuria teollisuusyrityksiä, kuten OAO Uralkali, joka tuottaa yli puolet Venäjän kaliumlannoitteista, OAO Beraton, OAO Avisma, joka tuottaa titaania ja magnesiumia sekä lannoitetehdas OAO Azot.
"Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia."


title: Verkehrsverbund Berlin-Brandenburg

text: Verkehrsverbund Berlin-Brandenburg (VBB) on Berliinin ja Brandenburgin osavaltioiden yhteinen joukkoliikenneyhteisö. VBB perustettiin 30. joulukuuta 1996, ja yhtenäinen tariffialue otettiin käyttöön 1. huhtikuuta 1999.


title: Verkehrsverbund Berlin-Brandenburg

text: BarnimBerliiniBrandenburg an der HavelCottbusFrankfurt (Oder)Dahme-SpreewaldElbe-ElsterHavellandMärkisch-OderlandOberhavelOberspreewald-LausitzOder-SpreeOstprignitz-RuppinPotsdamPotsdam-MittelmarkPrignitzSpree-NeißeTeltow-Fläming


title: Solihull

text:
Solihull on kaupunki Keski-Englannissa, 15 kilometriä Birminghamista.
Siellä on noin 200 000 asukasta. Solihullia pidetään yhtenä Englannin vauraimmista kaupungeista. Se on perustettu keskiajalla. Myöhemmin se oli tärkeä postivaunuasema. Teollinen vallankumous mullisti läheisen Birminghamin, toinen maailmansota tuhosi Coventryn, mutta Solihullissa Tudorien aikaiset talot ja pikkukaupungin tunnelma ovat säilyneet ennallaan.
Vaikka kaupunki on varsin iso, siellä ei ole yliopistoa. Birminghamin lentoasema ja sen yhteydessä oleva messukeskus ovat aivan kaupunkien rajalla. Land Roverin tehtaat tarjoavat myös työpaikkoja 8 000 hengelle.


title: Wolverhampton

text: Wolverhampton on kaupunki Keski-Englannissa, Länsi-Midlandsin metropolikreivikunnassa, 22 kilometriä Birminghamista luoteeseen. Sen keskusta jää niin sanotun Mustan maan (Black Country) hiilikaivosalueen ulkopuolelle, mutta kunta ulottuu hiilikentille asti.


title: Wolverhampton

text: Wolverhamptonissa oli luostari jo saksien aikana. Se kasvoi 1200-luvulle mennessä merkittäväksi kauppapaikaksi, etenkin villamarkkinat olivat tärkeät.


title: Wolverhampton

text: 1800-luvulla kaupungin kaakkoispuolella olevaa aluetta alettiin kutsua Mustaksi maaksi hiilikaivostoiminnan ja varhaisen teollisuuden tuottaman noen mustatessa ympäristöä.


title: Wolverhampton

text: Kaupungin tunnetuin urheiluseura on Wolverhampton Wanderers FC. Tunnetuin kaupungin musiikkiyhtyeistä lienee Slade.


title: Wolverhampton

text: Poikabändi One Directionin Liam Payne on kotoisin Wolverhamptonista.


title: JOE (tekstieditori)

text:
JOE ("Joe's Own Editor") on terminaalissa käytettävä tekstieditori Unixille. Sitä jaetaan vapaasti GNU GPL-lisenssillä. JOE on suunniteltu helpoksi käyttää, ja se sisältää avustusjärjestelmän, joka neuvoo, miten eri asioista saa apua näytölle. JOEssa on suurin osa Vi-editorin Unix-sidonnaisista ominaisuuksista: se pystyy esimerkiksi suodattamaan tekstiä ulkopuolisesta ohjelmasta. Näppäintoiminnot ovat samanlaisia kuin WordStarissa ja Turbo C:ssä. JOE on muokattavissa ja se tukee makroja, joiden avulla se voi emuloida Emacsia, Picoa tai WordStaria. Versionumerosta 3.0 alkaen ohjelma on tukenut värikorostuksia.
JOE oli oletusmuokkain joissain ensimmäisissä Linux-jakeluissa, mikä teki siitä suositun. JOE tulee nykyään monien Linux-julkaisujen mukana oletuksena.


title: Vivir

text: Vivir on espanjalaislaulaja Enrique Iglesiaksen toinen, vuonna 1997 julkaistu albumi, joka myi Yhdysvalloissa platinaa ja maailmanlaajuisesti noin viisi miljoonaa kappaletta.


title: Vivir

text: Albumin tunnetuimpia kappaleita ovat singleinäkin julkaistut "Enamorado Por Primera Vez", "Solo En Tí", "Al Despertar", "Lluvia Cae", "Miente" ja "Revolución". "Vivirin" tuoman huikean menestyksen myötä Iglesias lähti ensimmäiselle konserttikiertueelleen, joka käsitti 16 maata.


title: 3-metyyli-1-butanoli

text: 3-metyyli-1-butanoli eli "isoamyylialkoholi", "isopentyylialkoholi", "isobutyylikarbinoli" voidaan esittää rakennekaavan muodossa (CH)CHCHCHOH. Se kuuluu primääristen alkoholien aineryhmään.


title: 3-metyyli-1-butanoli

text: 3-metyyli-1-butanoli on normaaliolosuhteissa väritön neste, jolla tunnusomainen haju. 3-metyyli-1-butanolin moolimassa on 88,2 g/mol, sulamispiste −117 °C, kiehumispiste 132 °C, suhteellinen tiheys 0,8 g/cm (vesi = 1,0 g/cm), liukoisuus veteen 2,5 g/100 ml, leimahduspiste 45 °C c.c. tai 55 °C o.c., itsesyttymislämpötila 350 °C ja CAS-numero 123-51-3.


title: 3-metyyli-1-butanoli

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: 3-metyyli-1-butanoli

text: 3-metyyli-1-butanolin ja etikkahapon avulla voidaan valmistaa isoamyyliasetaattia ja vettä.


title: 3-metyyli-1-butanoli

text: 3-metyyli-1-butanoli on pentanolin (CHOH) isomeerinen muoto.


title: Saksan Grand Prix

text:
Saksan Grand Prix () on Saksassa järjestettävä Formula 1 -sarjan osakilpailu.
Saksan Grand Prix’ta on ajettu kolmella eri radalla: Nürburgringillä vuosina 1951–1954, 1956–1958, 1961–1969, 1971–1976 ja 1985, AVUS-radalla 1959 sekä Hockenheimringillä 1970, 1977–1984, 1986–2006. Kaudella 2007 ei virallisesti ajettu Saksan GP:tä, koska Nürburgringillä ajettu osakilpailu oli Euroopan Grand Prix. Kaudesta 2008 alkaen kilpailu järjestettiin vuorovuosin Hockenheimringin ja Nürburgringin kesken. Kaudesta 2014 alkaen kilpailu on ajattu Hockenheimringillä, mutta kausilla 2015 ja 2017 ei järjestetty lainkaan Saksan GP:tä, edellisen kerran Saksassa ei olla ajettu lainkaan Formula 1:n MM-sarjaan kuuluvaa kilpailua kausina 1960, 1955 ja 1950.


title: Saksan Grand Prix

text: "Punataustaiset kilpailut eivät kuuluneet Formula 1:n MM-sarjaan."


title: Schipholin kansainvälinen lentoasema

text: Schipholin lentoasema (; ) on Alankomaiden päälentoasema, joka sijaitsee Haarlemmermeerissa noin 18 km Amsterdamista lounaaseen. Se on matkustajamäärillä mitattuna Euroopan kolmanneksi vilkkain lentoasema Lontoon Heathrow'n ja Pariisin Charles de Gaullen jälkeen.


title: Schipholin kansainvälinen lentoasema

text: Schipholin lentoasema on KLM:n, Martinairin ja Transaviam kotilentoasema.Muutaman minuutin lentomatkan päässä Schipholin lentoasemasta tapahtui 4. lokakuuta 1992 onnettomuus, kun El Alin lento 1862 menetti oikeanpuoleiset moottorinsa ja putosi maahan halkaisten kerrostalon kahtia, ja surmaten 43 ihmistä, neljä koneessa ja 39 maassa.


title: Schipholin kansainvälinen lentoasema

text: Toinen onnettomuus sattui Schipholin lentoasemalta muutama kilometri pohjoiseen 25. helmikuuta 2009. Onnettomuudessa kuoli yhdeksän henkilöä ja loukkaantui ainakin 50. Turkish Airlinesin Boeing 737-800 -tyyppinen kone oli laskeutumassa Schipholiin, kun se syöksyi lentoaseman läheiselle pellolle ja hajosi kolmeen osaan. Koneessa oli yhteensä 135 matkustajaa ja miehistön jäsentä.


title: Cosas Del Amor

text: Cosas Del Amor on espanjalaissyntyisen laulaja Enrique Iglesiasin kolmas, vuonna 1998 julkaistu albumi. Edellisiä levytyksiä kypsempää musiikkisuuntausta edustaneelta levyltä julkaistiin kaksi singleä: "Esperanza" ja "Nunca Te Olvidaré". Albumi myi kultalevyyn vaadittavan määrän Yhdysvalloissa.


title: Cosas Del Amor

text: Iglesias markkinoi albumia vain lyhyen kiertueen avulla, mutta julkaisun myötä hän aloitti pian pidemmän, yli 80 esitystä käsittäneen kiertueen. Kyseessä oli ensimmäinen pikaruokaketju McDonald’sin sponsoroima konserttikiertue.


title: Cosas Del Amor

text: "Cosas Del Amor" () toi Iglesiasille American Music Awardin parhaan latinoartistin sarjassa. Vastaehdokkaina olivat Ricky Martin ja Los Tigres del Norte.


title: Ben E. King

text: Ben E. King (oik. Benjamin Earl Nelson, 28. syyskuuta 1938 Henderson, Pohjois-Carolina – 30. huhtikuuta 2015) oli yhdysvaltalainen soul/R&B-laulaja. Hänen kuuluisin hittinsä on ”Stand by Me”, jonka hän on esittänyt ja osittain sanoittanut. Se nousi musiikkilistoille vuosina 1961 ja 1986. Monet artistit ovat julkaisseet kappaleesta coverin ja heistä kuuluisin lienee John Lennon.


title: Ben E. King

text: Ben Nelson liittyi vuonna 1958 jäseneksi yhtyeeseen nimeltä The Five Crowns, jonka tyylilajina oli doo wop. Myöhemmin samana vuonna, The Driftersin manageri erotti kaikki yhtyeen jäsenet ja pyysi The Five Crownsin jäseniä heidän tilalleen, johon kaikki muut paitsi yksi suostuivat. Driftersin hittejä uudella kokoonpanolla olivat muun muassa ”There Goes My Baby”, ”Save the Last Dance for Me”, ”Dance With Me”, ”This Magic Moment”, ”I Count the Tears”, ja ”Lonely Winds”.


title: Ben E. King

text: Erottuaan yhtyeestä 1960 Nelson lähti soolouralle ja otti taiteilijanimekseen Ben. E. Kingin. Hänen ensimmäinen soolohittinsä oli vuonna 1961 julkaistu ”Spanish Harlem”. Seuraava single ”Stand by Me” julkaistiin samana vuonna ja se oli suuri menestys. Listoille se nousi Kingin esittämänä vielä vuonna 1986, kun ensi-iltansa sai elokuva "Stand by Me – viimeinen kesä". Elokuva on nimetty kappaleen mukaan, joka toimii myös tunnusmusiikkina. Muita Kingin hittejä olivat muun muassa ”What is Soul?” ja ”Supernatural Thing, part 1”.


title: Ben E. King

text: King on perustanut hyväntekeväisyysjärjestön nimeltä "Stand By Me Foundation".


title: Ben E. King

text: Benin ”Stand By Me” on muun muassa kuultu Timon ja Pumba (Leijonakuningas) -sarjoissa ja ”Save the Last Dance for Me” on muun muassa kuultu Queer as Folk -kulttisarjan 1. tuotantokauden jaksossa 122.


title: Barnsley

text: Barnsley on kaupunki ja metropolikunta Englannissa, Yorkshiren eteläosassa 20 km Sheffieldistä pohjoiseen. Barnsleyn kaupungissa on hiukan yli 72 000 asukasta ja kunnassa yli 230 000 asukasta.


title: Barnsley

text: Kaupunki on mainittu jo "Domesday bookissa" 1086. Sen keskustassa vanhat rakennukset vuorottelevat 1960-luvun betonilaatikoiden kanssa. Kaupunki oli ennen merkittävä hiilikaivoistoiminnan keskus, vaikka itse kaivokset sijaitsivat ympäryskunnissa. Viimeinen alueen kaivoksista suljettiin 1994. Seudun koulutusaste on alhainen ja työttömyys korkea - ylimmillään 1900-luvulla miesten työttömyysprosentti kävi yli kahdenkymmenen.


title: Hädän hetkellä

text: Hädän hetkellä () on Warner Bros. Televisionin tuottama Emmy-palkittu televisiosarja, jossa seurataan New Yorkin poliisien, palomiesten ja ensihoitajien elämää kuvitteellisessa 55. piirissä. Heidän työaikansa on 15–23, eli kaupungin työntekijöiden ”kolmas vuoro”. Poliisitalo ja paloasema ovat King Streetin ja Arthur Streetin kulmassa, tästä lempinimi ”Camelot”.


title: Hädän hetkellä

text: Yksittäisten yhden jakson tapahtumien lisäksi sarjassa seurataan pitkiä, jopa monen tuotantokauden mittaisia juonikuvioita. "Hädän hetkellä" sai kiitosta sen syyskuun 11. päivän terrori-iskujen tunteisiin vetoavasta ja rehellisestä käsittelystä (jakso 3.1 ”In Their Own Words”) – mutta sitä on myös joissakin piireissä syytetty liiallisesta yksityiskohtaisen väkivallan esittämisestä ja voimakkaasta kielenkäytöstä.


title: Hädän hetkellä

text: Sarjan luoja, tuottaja ja kirjoittaja on John Wells, jonka muita sarjoja ovat "West Wing" ja "Teho-osasto".


title: Hädän hetkellä

text: Sarjaa tehtiin kuusi tuotantokautta vuosina 1999–2005. Sen viimeinen jakso, ”Jäähyväiset Camelotille”, nähtiin Suomessa 20. syyskuuta 2007.


title: Enrique

text: Enrique on espanjalaissyntyisen laulaja Enrique Iglesiasin neljäs studioalbumi, joka julkaistiin vuonna 1999. Tällä albumilla Iglesias nousi lopullisesti ympäri maailman tunnetuksi laulajaksi. Läpimurtoon vaikutti ehkä se, että albumi oli Iglesiasin ensimmäinen englanninkielinen.


title: Enrique

text: Vähän ennen albumin tekoa Iglesias oli solminut levytyssopimuksen Interscopen kanssa. Tuolloin useat suuret levy-yhtiöt olivat käyneet kovaa kilpailua "Bailamos"-menestyskappaleensa ansiosta maineeseen nousseesta laulajasta. "Bailamos" julkaistiin myös tällä albumilla, vaikka se oli ollut jo edellisen "Cosas del Amor" -albumin erikoispainoksessa sekä "Wild Wild West" -elokuvan soundtrackilla.


title: Enrique

text: "Enrique" sisälsi muitakin suosikkeja. Singleinä julkaistiin "Bailamosin" lisäksi "Rhythm Divine", "Be with You", "You Are My #1", "Could I Have This Kiss Forever" (duetto Whitney Houstonin kanssa) ja "Sad Eyes", jonka alkuperäinen esittäjä on Iglesiaksen nuoruuden esikuva Bruce Springsteen. Albumilla oli myös espanjankielinen versio kyseisestä kappaleesta ("Mas Es Amar"). "Enrique"-albumi aloittikin Iglesiakselle nyt jo vakiintuneen tavan julkaista englanninkielisillä albumeillaan myös espanjankieliset versiot joistakin kappaleista. Tällä albumilla niitä edustavat "Ritmo Total" ("Rhythm Divine") ja "No Puedo Mas Sin Ti" ("I'm Your Man").


title: Enrique

text: Albumista tehtiin hieman erilaisia versioita eri maiden markkinoille. Ensimmäiset 13 kappaletta olivat mukana kaikissa painoksissa, mutta niiden lisäksi Isossa-Britanniassa julkaistussa erikoispainoksessa oli mukana Fernando Garibayn tekemä remix-versio "Rhythm Divine" -kappaleesta ja Venäjällä julkaistussa erikoispainoksessa oli mukana "You're My #1" -kappale, jossa Iglesiaksen kanssa lauloi tataariartisti Alsu.


title: Enrique

text: Albumi nousi heti Yhdysvaltojen Billboard 200 -listalle sijalle 32. Myöhemmin se ylitti Yhdysvalloissa platinalevyrajan. Eniten albumia ostettiin kuitenkin Kanadassa, jossa se myi nelinkertaisesti platinalevyn verran. Espanjassa levyä myytiin kolminkertaisesti platinalevyn verran, Saksassa, Italiassa, Norjassa ja Puolassa platinaan ja 28 maassa kultalevymyyntiin. Yhteensä maailmanlaajuinen myynti oli noin 6,5 miljoonaa kappaletta.


title: Bailamos

text: Bailamos on espanjalaislaulaja Enrique Iglesiaksen single albumilta "Enrique". Se oli Iglesiaksen läpimurtokappale ja saavutti ykkössijan Billboard Hot 100 -listalla.


title: Bailamos

text: Jo ennen albumijulkaisua kappale kuultiin Iglesiaksen "Cosas Del Amor" -levyn erikoispainoksessa ja Barry Sonnenfeldin elokuvan "Wild, Wild West" (1999) soundtrackillä. Kappaleesta tehty musiikkivideo sisältää kohtauksia elokuvasta.


title: Maggie Kalka

text: Margit Virginia Margareta ”Maggie” Kalka (o.s. Henrichson, 20. lokakuuta 1912 Helsinki – 22. heinäkuuta 1996 Helsinki) oli suomalainen ratameloja ja miekkailija.


title: Maggie Kalka

text: Kalka voitti ensimmäisenä naisena melonnan henkilökohtaisen maailmanmestaruuden ja ensimmäisenä suomalaisena naisena henkilökohtaisen maailmanmestaruuden kaikki lajit huomioon ottaen. Hän voitti kajakkiyksiköiden 600 metrin matkan Tukholmassa vuonna 1938. Kajakkiyksiköiden Suomen mestaruuden hän voitti vuosina 1937–1940. Melontauransa hän lopetti vuonna 1940 käsivammaan.


title: Maggie Kalka

text: Kalka kilpaili myös florettimiekkailijana. Hän osallistui Helsingin 1952 olympialaisiin ja voitti Suomen mestaruuden vuosina 1950, 1951 ja 1953.


title: Maggie Kalka

text: Kalka edusti urallaan Drumsö Kanotisteria ja Helsingin Miekkailijoita.


title: Ust-Ilimskin selluloosatehdas

text: Ust-Ilimskin selluloosatehdas on maailman suurimpiin kuuluva, Siperian Ust-Ilimskissä Irkutskin alueella sijaitseva selluloosatehdas. Tehdas kuuluu osana laajempaan Gruppa Ilim -metsäteollisuuskonserniin, ja sen nykyinen nimi osana yhtymää on "Filial v Ust-Ilimske" (), "Ust-Ilimskin haaraosasto" tai "Ust-Ilimskin yksikkö". Aiemmin se tunnettiin nimellä "Ust-Ilimski lesopromyšlennyi kompleks" (Усть-Илимский лесопромышленный комплекс, "Ust-Ilimskin metsäteollisuusyhtymä").


title: Ust-Ilimskin selluloosatehdas

text: Tehtaalla on 1 571 työntekijää. Tehtaan vuosituotanto on noin 630 000 tonnia markkinaselluloosaa, joka yhtiön mukaan on 30 % Venäjän kokonaistuotannosta. Noin 90 % tuotannosta menee vientiin.


title: Ust-Ilimskin selluloosatehdas

text: Tehtaalla on neljä Rauma-Repolan toimittamaa vajaa seitsemän metriä leveää selluloosankuivauskonetta.


title: Ust-Ilimskin selluloosatehdas

text:
Puuhankinnasta vastaa IlimSibLes, jonka vuosittainen hakkuumäärä on 3 360 000 m3 puuta.
Ust-Ilimskin selluloosatehdas on alkujaan 1980-luvun alussa perustettu neuvostoliittolainen selluloosatehdas, jonka yhteydessä on myös mekaanista puunjalostusta. Tehtaan ja sen rakennustyöt alkoivat 1973 ja selluloosan tuotantolinja luovutettiin tuotannolliseen käyttöön joulukuussa 1980. Tehtaan tuolloinen tuotantokyky oli 250 000 tonnia valkaistua selluloosaa vuodessa.


title: Ust-Ilimskin selluloosatehdas

text: Yrityskokonaisuudesta muodostettiin yksityistämislainsäädännön perusteella 37 eri oikeushenkilöä 11. lokakuuta 1991. Hajaantumisen ja taloudellisten ongelmien seurauksena tuotanto väheni 60% aikaisempiin tuotannon huippuvuosiin verrattuna.


title: Ust-Ilimskin selluloosatehdas

text: Yhtiössä oli yli 30 yritystä, kun Ust-Ilimskissä olevat yhtiöt koottiin Ust-Ilimskin metsäteollisuuskonserniksi helmikuussa 1995. Vuoden 1994 tuotanto oli 265 000 tonnia selluloosaa, seuraavan vuoden yhdeksän ensimmäisen kuukauden aikana jo 349 000 tonnia.


title: Ust-Ilimskin selluloosatehdas

text: Vuonna 1993 kirjoittivat työntekijät Venäjän federaation presidentti Vladimir Putinille kirjeen, jossa he valittivat Ilim Pulp Enterpraizin rikkovan kollektiivisia työehtosopimuksia ja maksavan Irkutskin alueen alhaisimpia palkkoja huolimatta tuotannon jatkuvasta noususta.


title: Ust-Ilimskin selluloosatehdas

text: Tehdas siirtyi Menatep-pankin omistuspiiriin Venäjän federaation Neuvostoliiton jälkeisessä yksityistämisessä ja sen kaupalliset toiminnot vientiin ja tuontiin liittyen hoidettiin OOO Kontinentalinvestin kautta. Lopuksi yhtiö siirtyi Ilim Pulpin, jonka nimi on nykyään Gruppa Ilim, piiriin.


title: Ust-Ilimskin selluloosatehdas

text: Nykyisin tehtaan vuosituotantokapasiteetti on 630 000 tonnia selluloosaa 2006 tehdyn uudistuksen jälkeen. Tuotantolinja 2:n uudistusta olivat toteuttamassa Metso Paper ja Andritz runsaalla 10 000 000 eurolla. Tarkoituksena oli lisätä tuotantoa 850 tonnista 1 200 tonniin vuorokaudessa sekä selluloosan laatua.


title: Ust-Ilimskin selluloosatehdas

text: Tehdas tuottaa valkaistua sulfaattiselluloosaa havupuista, sekä valkaisematonta lehtikuituselluloosaa sekä kemiallisia metsäteollisuustuotteita. Koska tehtaalla ei ole omaa paperin- tai kartonginvalmistusta, on sen tuotanto markkinaselluloosaa. Yritys vie ulkomaille 90% jalostamastaan selluloosasta pääasiassa Saksaan, Italiaan, Yhdistyneisiin kuningaskuntiin, Kreikkaan, Kiinaan, Korean tasavaltaan, Japaniin sekä Tunisiaan. Lehtiselluloosan tuotanto alkoi 1998 lähinnä Tyynenmeren alueen maiden kysynnän vuoksi.


title: Bolšoje Savinon lentoasema

text: Bolšoje Savino (; ) on Venäjällä Permin aluepiirissä 16 kilometriä Permistä lounaaseen sijaitseva lentokenttä ja kansainvälinen lentoasema. Lentokentän korkeus merenpinnasta on 123 metriä, ja sen kiitotien pituus on 3 206 metriä. Lentokenttä on paitsi siiviili-ilmailun myös vähäisessä sotilaskäytössä.


title: Henrik Dam

text:
Carl Peter Henrik Dam) (21. helmikuuta, 1895, - 17. huhtikuuta, 1976) oli tanskalainen biokemisti ja fysiologi.
Hänelle myönnettiin yhdessä yhdysvaltalaisen Edward Adelbert Doisyn kanssa Nobelin lääketieteen palkinto 1943 K-vitamiinin löytämisestä.


title: Euroopan Kanoottiliitto

text: Euroopan Kanoottiliitto ( eli ECA) on melontalajien kattojärjestö Euroopassa. Sen alaisuuteen kuuluvat Euroopan kansalliset melontajärjestöt. Euroopan Kanoottiliitto on suurin maaosien kanoottiliitoista 35 jäsenmaallaan. ECA:n hallituksen puheenjohtajana toimii brittiläinen Albert Woods.


title: Euroopan Kanoottiliitto

text: Euroopan Kanoottiliitto perustettiin vuonna 1993 Italian Roomassa. Ensimmäisessä kokouksessa kirjoitettiin ECA:n säädökset. Kansainvälinen Kanoottiliitto hyväksyi sen toiminnan vuonna 1994 Acapulcon kaupungissa järjestetyssä kokouksessa Meksikossa. Huhtikuussa 1995 järjestetyssä toisessa ECA:n kokouksessa valittiin järjestön hallituksen jäsenet nelivuotiseen hallituskauteen.


title: Euroopan Kanoottiliitto

text: Euroopan Kanoottiliitto on järjestänyt vuodesta 1994 lähtien Euroopan mestaruuskilpailut melkein kaikissa melontalajeissa. ECA järjestää myös seurojen Euroopan mestaruuskilpailut ja on laajentamassa sitä koskemaan kaikkia melontalajeja.


title: ECA

text: European Club Association eli ECA on eurooppalaisten jalkapalloseurojen yhteistyöjärjestö.


title: ECA

text: Järjestö on perustettu vuonna 2008. Se korvasi lakkautetun G-14:n.


title: ECA

text: Järjestöön kuuluu 197 seuraa (2010/2011). Siihen kuuluu aina vähintään yksi seura jokaisesta Uefan 53 jäsenmaasta.


title: Dba

text: dba (dba Luftfahrtgesellschaft mbH) oli saksalainen halpalentoyhtiö. Se lensi kotimaan ja ulkomaan reittilentoja sekä charter-lentoja Eurooppaan ja Pohjois-Afrikkaan. Yhtiön kotikenttä oli Münchenin kansainvälinen lentoasema.


title: Dba

text: dba:n perusti brittiläinen lentoyhtiö British Airways nimellä Deutsche BA. Vuonna 2002 se solmi easyJetin kanssa sopimuksen yhtiön myynnistä, mutta easyJet jätti toteuttamatta osto-optionsa. Elokuussa 2006 Air Berlin osti yhtiön kokonaisuudessaan. dba lopetti toimintansa 30. marraskuuta 2008.


title: Dba

text: dba käytti toimintansa aikana seuraavia konetyyppejä:


title: The Black Crowes

text: The Black Crowes oli yhdysvaltalainen bluesvaikutteinen hard rock -yhtye, joka on myynyt maailmanlaajuisesti yli 15 miljoonaa albumia. BC on ollut kiertueella mm. Aerosmithin, ZZ Topin, Oasiksen ja AC/DC:n kanssa. Heidät on listattu amerikkalaisen televisiokanavan VH'1:n "100 Greatest Artist of Hard Rock" (100 suurinta hard rock -artistia) -listalle sijalle 92.


title: The Black Crowes

text: The Black Crowes aloitti Mr. Crowes Garden -nimisenä Atlantassa v. 1985. Vaikkakin Crowes on käynyt läpi monia miehistövaihdoksia uransa aikana, johtavana voimana ovat aina olleet perustajaveljekset Chris ja Rich Robinson. He ottivat voimakkaasti vaikutteita yhtyeiltä kuten The Rolling Stones sekä CCR, ja julkaisivat v. 1989 demon jolla he saivat levytyssopimuksen American Recordingsin kanssa.


title: The Black Crowes

text: Yhtye julkaisi ensimmäisen studioalbuminsa Shake Your Money Maker v. 1990. Singlejen "Hard to Handle", "She Talks to Angels", "Jealous Again", "Twice as Hard" ja "Seeing Things" vetämänä ensilevy myi yli 5 miljoonaa kappaletta ja palkittiin viisinkertaisella platinalla v. 1995. Singlet "Hard to Handle" ja "She Talks to Angels" nousivat listalla top 30:n ja genrerajoja rikkoneet kappaleet nostivat Crowesin tähteyteen.


title: The Black Crowes

text: Alkuperäisen kitaristin Jeff Ceasen korvaamisen Marc Fordilla Crowes julkaisi toisen albuminsa The Southern Harmony and Musical Companion v.1992. Singlejen "Remedy", "Thorn in My Pride", "Sting Me", "Sometimes Salvation" ja "Hotel Illness" ansiosta albumi palkittiin tuplaplatinalla v. 1995 albumin myytyä yli 2 miljoonaa kappaletta. Tällä albumilla soitti myös ensimmäistä kertaa kosketinsoittaja Eddie Harsch. Hän liittyi yhtyeen vakijäseneksi "High As the Moon" -kiertueen jälkeen.


title: The Black Crowes

text: Vuonna 1994 nyt kuusihenkinen yhtye julkaisi Amorican tuhottuaan julkaisemattoman albumin Tall edellisenä vuonna. Vaikka Amoricalla ei ollut yhtään hittiä, se saavutti silti kultaa myydessään 500 000 kappaletta. Huomiota herätti myös albumin kansi, jonka kuvassa näkyi alapään karvoitusta.


title: The Black Crowes

text: Three Snakes & One Charm julkaistiin v. 1996, ja vaikka uusi albumi oli äänitetty vuoden 1997 alussa, kiertueen jälkeen Marc Ford erotettiin ja Johnny Colt lähti, joten uusi albumi hyllytettiin. Myöhemmin BC on soittanut useita albumilta otettuja julkaisemattomia kappaleita livenä. Basisti Sven Pipien liittyi v. 1998 ja kuluvana vuonna julkaistiin albumi By Your Side. Albumilla yritettiin "paluuta juurille" alkuaikojen soundeihin. Kitaristi Audley Freed liittyi yhtyeeseen vähän tämän jälkeen.


title: The Black Crowes

text: Vuonna 2000 The Black Crowes teki kiertueen Led Zeppelinin kitaristin Jimmy Pagen kanssa ja he äänittivät yhdessä livealbumin. Samana vuonna laulaja Chris Robinson meni naimisiin näyttelijätär Kate Hudsonin kanssa.


title: The Black Crowes

text: 2001 yhtye julkaisi kuudennen studioalbuminsa Lionsin, joka sisälsi singlet "Lickin'" ja "Soul Singing". Myös livealbumi äänitettiin kahdesta loppuunmyydystä esiintymisestä Bostonissa v. 2002 samoihin aikoihin kun Crowes ilmoitti pitävänsä epämääräisen mittaisen tauon. Jotkut yhtyeen jäsenet tekivät reunion-esiintymisen soittaakseen kappaleen Sometimes Salvation vuoden 2004 Jammy Awardseissa. Tämän aikakauden aikana Chris Robinson julkaisi kaksi albumia nimellä Chris Robinson & the New Earth Mud: samannimisen albumin 2002 ja This Magnificent Distancen v. 2004. Tällä aikaa veljensä Rich Robinson perusti lyhytaikaisen yhtyeen Hookah Brownin ennen soololevynsä Paper, 2004, äänittämistä.


title: The Black Crowes

text: Vuoden 2005 alussa Robinsonin veljekset ja Eddie Harsch aloittivat uudelleen tuoden Marc Fordin ja Sven Pipienin takaisin yhtyeeseen ja uuden jäsenen Bill Dobrow'n rumpuihin. Yhtye esiintyi neljä kertaa salanimellä Mr. Crowes Garden (yhtyeen alkuaikojen nimi). Huhut reunionista saivat vahvistuksen, kun yhtye nousi Staircasen lavalle. Pian tämän jälkeen tauko loppui virallisesti, kun yhtye esitti seitsemän show’ta New Yorkissa. Näiden myytyä pikaisesti loppuun, yhtye varasi esiintymisiä ympäri Yhdysvaltoja, mukaan lukien monia peräkkäisiä iltoja samassa paikassa, jotka myös myytiin loppuun. Vain muutaman esiintymisen jälkeen Dobrow erotettiin yhtyeestä, koska hän ei vastannut yhtyeen odotuksia ammattitaidosta. The Black Crowesiin liittyikin nopeasti tämän jälkeen alkuperäinen rumpali Steve Gorman. Kesällä 2005 Crowes teki kiertueen Tom Petty and the Heartbreakersin kanssa.


title: The Black Crowes

text: Syksyllä 2006 kiertueen lopulla kitaristi Marc Ford jätti yhtyeen, vain noin viikko sen jälkeen, kun Crowesin ja pitkäaikaisen kosketinsoittajan Eddie Harschin välit katkesivat. Tammikuussa 2015 Rich Robinson ilmoitti yhtyeen hajonneen Robinsonin veljesten huonojen välien vuoksi.


title: Pam Grier

text: Pamela Suzette ”Pam” Grier (s. 26. toukokuuta 1949 Winston-Salem, Pohjois-Carolina, Yhdysvallat) on yhdysvaltalainen näyttelijä.


title: Pam Grier

text: Grier tuli tunnetuksi 1970-luvulla esitettyään pääosaa blaxploitaatioelokuvissa "Coffy" ja "Foxy Brown". Grier oli 1970-luvulla yksi suurimmista afroamerikkalaisista tähdistä, ja häntä nimitetäänkin usein blaxploitaation kuningattareksi.


title: Pam Grier

text: Grier esitti pääosaa Quentin Tarantinon elokuvassa "Jackie Brown" vuonna 1997. Hän sai Jackie Brownin roolista Golden Globe -ehdokkuuden. Grier on ollut ehdolla myös muun muassa Saturn-, Satellite- ja Daytime Emmy -palkintojen saajaksi.


title: Pam Grier

text: Vuosina 2004–2009 Grier esiintyi televisiosarjassa "L-koodi". Hän on vieraillut myös muun muassa televisiosarjoissa "Smallville" ja "".


title: Olympiakos FC

text: Olympiakos FC on vuonna 1925 perustettu kreikkalainen jalkapalloseura Pireuksesta. Seura on Kreikan menestynein jalkapalloseura, joka on voittanut 38 Kreikan mestaruutta.


title: Olympiakos FC

text: Olympiakos FC:n emoseuralla Olympiakos CFP:llä on toimintaa kaikkiaan 17 eri lajissa. Se on yksi maailman suurimmista urheiluseuroista. Se on menestynyt kansainvälisesti myös lentopallossa, vesipallossa ja yleisurheilussa.


title: Olympiakos FC

text: Olympiakos perustettiin 10. maaliskuuta 1925 kun "Piraeus Football Club" ja "Piraeus Fan Club" päättivät yhteisessä kokouksessaan yhdistyä. Notis Kamberos keksi nimen "Olympiakos" ja Michalis Manouskos täydensi sen muotoon: "Olympiakos Fan Club of Piraeus". Tärkeimpiä pelaajia seuran alkuaikoina olivat Andrianopouloksen veljekset. He tekivät seurasta tunnetun koko Kreikassa. Yiannis, Dinos, Yorgos ja Vassilis pelasivat heistä ensin. Leonidas nousi pelaavaan kokoonpanoon myöhemmin. Viiden veljeksen muodostama hyökkäys muodostui pian legendaariseksi.


title: Olympiakos FC

text: Olympiakos oli alusta asti faneja kiinnostava joukkue. Fanit koostuivat pääosin työväestä.


title: Olympiakos FC

text: Kreikan jalkapalloliitto perustettiin vuonna 1926 ja vuonna 1927 yritettiin järjestää ensimmäistä Kreikan mestaruussarjaa. Olympiakos ei kuitenkaan osallistunut ensimmäisellä kaudella siihen jouduttuaan kiistaan liiton kanssa.


title: Olympiakos FC

text: Panathinaikos ja AEK Ateena päättivät seurata Olympiakosta ja he muodostivat yhdessä ryhmän nimeltä P.O.K. Ne pelasivat tämän kauden aikana keskinäisiä ystävyysotteluita.


title: Olympiakos FC

text: Toisen kerran Kreikan mestaruudesta pelattiin kaudella 1929–1930 vain kolmen joukkueen voimin (paikallisliigojen voittajat Ateenasta, Piraeuksesta ja Thessalonikista).


title: Olympiakos FC

text: Kaudesta 1930–1931 lähtien kaikki maan parhaat seurat vihdoinkin osallistuivat mestaruussarjaan. Olympiakos voitti ensimmäisen mestaruuden heti ensimmäisellä kaudellaan.


title: Olympiakos FC

text: Vuoteen 1940 mennessä Olympiakos oli voittanut jo 6 mestaruutta 11 kauden aikana ja vuoteen 1960 mennessä se oli voittanut 15 mestaruutta 23 kaudessa ja tämän lisäksi myös 9 Cup-mestaruutta. Kuutena kautena Olympiakos oli tuplamestari voittaen molemmat. Kausien 1953–1954 ja 1958–1959 välillä Olympiakos voitti kuusi peräkkäistä mestaruutta. Tällöin tärkeimpiä pelaajia olivat Andreas Mouratis, Elias Rossidis, Thanassis Bebis, Elias Yfantis, Kostas Polychroniou, Giorgos Darivas ja Savas Thedoridis.


title: Olympiakos FC

text: 1960-luku ja 1970-luvun alkupuoli eivät olleet niin menestyksekkäitä Olympiakokselle, koska se voitti vain 5 mestaruutta ja 8 cup-mestaruutta.


title: Olympiakos FC

text: Seuraava menestysvaihe alkoi vuonna 1972 sen jälkeen kun Nikos Goulandriksesta oli tullut seuran puheenjohtaja. Hän nimitti valmentajaksi Lakis Petropouloksen ja hankki tähtipelaajia, kuten Giorgos Delikaris, Yves Triantafylloksen, Julio Losadan, Milton Vieran ja Dimitris Persidiksen. Ajanjakson tähtihetki oli kun Olympiakos voitti kaudella 1973–1974 liigan ennätyspistein (59) ja -maalein (102).


title: Olympiakos FC

text: Olympiakoksen historian huonoimmat hetket ajoittuivat 1980-luvun puolivälistä 1990-luvun puoliväliin. 1980-luvun puolivälissä Olympiakos siirtyi Kreikkalaisen liikemiehen George Koskotaksen haltuun. Pian Koskotas joutui syytteeseen ja tuomittiin petoksesta ja hänen jäljiltään seuralle jäi suuri velkataakka. Olympiakos oli yhdeksän kautta vailla kunnollista taloutta ja jäi ilman mestaruutta kaudesta 1986–1987 kauteen 1996–1997.


title: Olympiakos FC

text: Tilanne parani sen jälkeen kun Socrates Kokkalis osti Olympiakoksen osakkeet vuonna 1993. Sovittuaan seuran velkojen takaisinmaksusta Kreikan hallitukselle, Kokkalis nosti vähitellen seuran jälleen jaloilleen.


title: Olympiakos FC

text: Vuonna 1996 Kokkalis nimitti valmentajaksi Dusan Bajevicin, joka oli juuri lähtenyt AEK Ateenasta otettuaan yhteen seuran johdon kanssa talousasioissa. Samana vuonna Kokkalis haravoi seuraan kaikki nuoret lupaukset, mitä hän onnistui löytämään Kreikasta, uten Predrag Djorgevicin, Grigoris Georgatoksen, Stelios Giannakopouloksen, Giorgos Anatolakiksen, Dimitris, Mavrogenidiksen, Alexis Alexandriksen, Giorgos Amanatidiksen ja Andreas Niniadiksen. Suurin osa näistä pelaajista pelaa edelleen Olympiakoksessa. Vastustajajoukkueiden fanit väittivät Kokkaliksen lahjoneen jokaisen kreikkalaisen tuomarin. Mitään todisteita tästä ei kuitenkaan saatu. Hänen puheenjohtajuuden aikana Olympiakos hankki pelaajia myös ulkomailta, kuten Zahovicin, Giovannin ja vuoden 1999 maailman ja Euroopan parhaaksi jalkapalloilijaksi valitun Rivaldon. Näiden tuloksena Olympiakos voitti seitsemän perättäistä mestaruutta, vaikka Bajevic lähti jo vuonna 1999 ja Kokkaliksella oli suuria vaikeuksia valmentajien kanssa. Hän ehti nimittää peräti 11 valmentajaa neljän vuoden aikana. Tunnetuimpia näistä olivat Ioannis Matzourakis, Takis Lemonis, Oleg Protasof, Sinica Gogic ja Nikos Alefantos.


title: Olympiakos FC

text: Kaudella 2003–2004 Olympiakos selvisi sarjassa toiseksi, vaikka oli vaihtanut 3 valmentajaa vuoden aikana.


title: Olympiakos FC

text: Kaudella 2004–2005 Olympiakos nimitti Dusan Bajevicin jälleen valmentajaksi ja osti Rivaldon. Kauden päätteeksi Olympiakos juhli sekä Kreikan mestaruutta, että Cup-voittoa, mutta ilman Dusan Bajevicia, koska hän erosi kesken kauden.